Kootu fẹẹ pe Yọmi Fabiyi lẹjọ nitori sinima ‘Ọkọ Iyabọ’

Adefunkẹ Adebiyi, Abẹokuta Ẹka ti wọn ti n ri si ipẹjọ lawọn kootu Eko (Directorate of Public Prosecution), DPP, ti ṣetan bayii lati pe oṣere tiata nni, Yọmi Fabiyi, lẹjọ, nitori fiimu ‘Ọkọ Iyabọ’ to gbe jade sori ayelujara. Ọjọ Aje, ọjọ kẹrindinlọgbọn, oṣu keje, ni DPP sọ ọ di mimọ pe Yọmi lufin kootu, pẹlu bo ṣe lọọ fi ẹjọ to wa ni kootu ṣe fiimu, to si dohun ti gbogbo aye n ri. Yatọ si eyi, wọn ni iwa to lodi sofin ni, pe keeyan lo orukọ awọn eeyan tọrọ kan ninu ẹjọ kan, ki tọhun waa fi ṣe fiimu lai yi ohunkohun pada nibẹ. Ọga agba lọdọ awọn DPP, Ọlayinka Adeyẹmi, lo sọ eyi di mimọ nigba to n ṣalaye lori fiimu Ọkọ Iyabọ ti Yọmi ṣe yii. O ni igbẹjọ kootu lori ẹsun Baba Ijẹṣa ti wọn lo ba ọmọde sun ni Yọmi sọ di ere lasan, bẹẹ lẹyin ti kootu gbọ ẹjọ naa lọjọ kẹrinlelogun, oṣu kẹfa, ọdun 2021, ni Yọmi gbe fiimu naa jade. Ọga DPP naa sọ pe pẹlu bi kootu ṣe kilọ to lọjọ naa pe keesi yii ṣi n lọ lọwọ, awọn nnkan kan ko si gbọdọ lu sita nipa ẹ, ki ẹnikẹni ma ṣe gbe e jade, o ni sibẹ, Yọmi Fabiyi kọti ikun si aṣẹ ile-ẹjọ, o gbe ‘Ọkọ Iyabọ’ jade pẹlu orukọ awọn to ṣẹlẹ si.


Ọga agba lọdọ awọn DPP, Ọlayinka Adeyẹmi, lo sọ eyi di mimọ nigba to n ṣalaye lori fiimu Ọkọ Iyabọ ti Yọmi ṣe yii. O ni igbẹjọ kootu lori ẹsun Baba Ijẹṣa ti wọn lo ba ọmọde sun ni Yọmi sọ di ere lasan, bẹẹ lẹyin ti kootu gbọ ẹjọ naa lọjọ kẹrinlelogun, oṣu kẹfa, ọdun 2021, ni Yọmi gbe fiimu naa jade. Ọga DPP naa sọ pe pẹlu bi kootu ṣe kilọ to lọjọ naa pe keesi yii ṣi n lọ lọwọ, awọn nnkan kan ko si gbọdọ lu sita nipa ẹ, ki ẹnikẹni ma ṣe gbe e jade, o ni sibẹ, Yọmi Fabiyi kọti ikun si aṣẹ ile-ẹjọ, o gbe ‘Ọkọ Iyabọ’ jade pẹlu orukọ awọn to ṣẹlẹ si. Koda, orukọ awọn ẹlẹrii paapaa ko yipada ninu fiimu naa gẹgẹ bi Ọlayinka ṣe wi, o ni gbogbo ẹ ni Yọmi lo ninu fiimu, to n fi ohun to ṣẹlẹ sawọn ẹni ẹlẹni ṣe ere lasan. Fun idi eyi, o ni ọkunrin naa lẹjọ i jẹ l’Ekoo, yoo si foju ba kootu dandan. jugbọn Yọmi Fabiyi funra ẹ ti fi ohun silẹ ko too gba ilu oyinbo to wa bayii lọ.


Koda, orukọ awọn ẹlẹrii paapaa ko yipada ninu fiimu naa gẹgẹ bi Ọlayinka ṣe wi, o ni gbogbo ẹ ni Yọmi lo ninu fiimu, to n fi ohun to ṣẹlẹ sawọn ẹni ẹlẹni ṣe ere lasan. Fun idi eyi, o ni ọkunrin naa lẹjọ i jẹ l’Ekoo, yoo si foju ba kootu dandan. jugbọn Yọmi Fabiyi funra ẹ ti fi ohun silẹ ko too gba ilu oyinbo to wa bayii lọ. Ọkunrin naa sọ pe oun ko lufin kankan, ero ọkan oun loun fi ṣere, eyi ti ẹnikẹni to ba jẹ onkọtan le ṣe labẹ ofin. Lọọya rẹ naa gbe e lẹsẹ, Amofin Dada Awoṣika, o ni ki kootu too bẹrẹ si i gbọ ẹjọ yii ni Yọmi ti ṣe fiimu rẹ . Lọọya yii sọ pe ohun ti fiimu naa da le lori ni ariyanjiyan laarin oṣere meji, iyẹn Yọmi Fabiyi ati Iyabọ Ojo.


Ọkunrin naa sọ pe oun ko lufin kankan, ero ọkan oun loun fi ṣere, eyi ti ẹnikẹni to ba jẹ onkọtan le ṣe labẹ ofin. Lọọya rẹ naa gbe e lẹsẹ, Amofin Dada Awoṣika, o ni ki kootu too bẹrẹ si i gbọ ẹjọ yii ni Yọmi ti ṣe fiimu rẹ . Lọọya yii sọ pe ohun ti fiimu naa da le lori ni ariyanjiyan laarin oṣere meji, iyẹn Yọmi Fabiyi ati Iyabọ Ojo. O ni kaluku wọn lo ni igun to n ṣatilẹyin fun, ero wọn ko papọ, ohun to ṣẹlẹ gan-an niyẹn. Ṣugbọn ero ọkan awọn eeyan to gbọ ohun ti DPP fẹẹ ṣe fun Yọmi Fabiyi ko ri bakan naa, awọn kan n sọ pe ijọba wulẹ fẹẹ nawo ara Eko lori iranu ni. Wọn ni ki lo kan ijọba Eko pẹlu awọn onitiata, ti wọn yoo fi maa fowo ilu ṣe ẹjọ fiimu ‘Ọkọ Iyabọ’ kan. Awọn mi-in sọ pe Yọmi ko jẹbi rara pẹlu orukọ to lo ninu fiimu rẹ, wọn ni ṣe Iyabọ Ojo lo pe e ni, ṣebi ‘Ọkọ Iyabọ’ lasan ni, aimọye Iyabọ kaakiri agbaye.


O ni kaluku wọn lo ni igun to n ṣatilẹyin fun, ero wọn ko papọ, ohun to ṣẹlẹ gan-an niyẹn. Ṣugbọn ero ọkan awọn eeyan to gbọ ohun ti DPP fẹẹ ṣe fun Yọmi Fabiyi ko ri bakan naa, awọn kan n sọ pe ijọba wulẹ fẹẹ nawo ara Eko lori iranu ni. Wọn ni ki lo kan ijọba Eko pẹlu awọn onitiata, ti wọn yoo fi maa fowo ilu ṣe ẹjọ fiimu ‘Ọkọ Iyabọ’ kan. Awọn mi-in sọ pe Yọmi ko jẹbi rara pẹlu orukọ to lo ninu fiimu rẹ, wọn ni ṣe Iyabọ Ojo lo pe e ni, ṣebi ‘Ọkọ Iyabọ’ lasan ni, aimọye Iyabọ kaakiri agbaye. Wọn ni ọpọlọ ni Fabiyi fi ṣe fiimu rẹ, ko si yẹ ki ijọba mu un nitori iyẹn. Ṣugbọn awọn to foju ofin wo o sọ pe bi DPP ṣe fẹẹ pe e lẹjọ yẹn lo daa. Wọn ni o lodi sofin patapata lati fi ẹjọ to wa ni kootu ṣere, o lodi sofin lati lo orukọ awọn tọrọ kan, ko si boju mu lati fi iru rẹ pawo rara.


Wọn ni ọpọlọ ni Fabiyi fi ṣe fiimu rẹ, ko si yẹ ki ijọba mu un nitori iyẹn. Ṣugbọn awọn to foju ofin wo o sọ pe bi DPP ṣe fẹẹ pe e lẹjọ yẹn lo daa. Wọn ni o lodi sofin patapata lati fi ẹjọ to wa ni kootu ṣere, o lodi sofin lati lo orukọ awọn tọrọ kan, ko si boju mu lati fi iru rẹ pawo rara. Yọmi Fabiyi ṣi wa niluu oyinbo lasiko ti a n kọ iroyin yii, bi asiko igbẹjọ rẹ ba to ni Naijiria yii, o ṣee ṣe ko wale waa jẹjọ ẹsun tijọba fi kan an.


Yọmi Fabiyi ṣi wa niluu oyinbo lasiko ti a n kọ iroyin yii, bi asiko igbẹjọ rẹ ba to ni Naijiria yii, o ṣee ṣe ko wale waa jẹjọ ẹsun tijọba fi kan an.


Nitori ẹsun jibiti ori ẹrọ ayelujara, adajọ sọ akẹkọọ Fasiti Ilọrin, KWASU ati Kwara Poly sẹwọn n’llọrin

Ibrahim Alagunmu, Ilọrin Adajọ Mahmood Abdulgafar tile-ẹjọ giga kan ni Ilọrin, nipinlẹ Kwara, ti sọ Abubakar Abdulbashir Ọpẹyẹmi, akẹkọọ Fasiti Ilọrin ati awọn akẹkọọ meji miiran, Alimi Abiodun, akẹkọọ KWASU, ati Idowu Rasaq Olarewaju, akẹkọọ Kwara Poly sẹwọn n’Ilọrin, fẹsun pe wọn n lu jibiti ori ẹrọ ayelujara tawọn eeyan mọ si ‘Yahoo’. Ajọ EFCC lo wọ awọn afurasi mẹtẹẹta lọ siwaju Onidaajọ Abdulgafar, fẹsun pe wọn lu awọn eeyan ni jibiti ifẹ lori ẹrọ ayelujara, awọn olujẹjọ mẹtẹẹta si gba pe loootọ lawọn jẹbi ẹsun ti EFCC fi kan wọn. Nigba ti adajọ Abdulgafar n gbe idajọ rẹ kalẹ, o ni lẹyin ti oun ti ṣe ayẹwo finnifinni lori awọn ẹri ti ajọ EFCC ko siwaju ile-ẹjọ, ti awọn olujẹjọ naa ti gba pe awọn jẹbi ẹsun ti wọn fi kan wọn, o ni ki Abdulbashir Ọpẹyẹmi lọọ ṣẹwọn oṣu mẹfa, eyi ti yoo lọọ ṣe lẹyin ọdun kan to ba pari eto ẹkọ rẹ, ki iPhone ati Hp laptop to n lo fun iṣẹ aburu naa di ti ijọba apapọ, to fi mọ ẹgbẹrun lọna aadọta naira ti wọn ba lọwọ rẹ. Ni ti Abiodun, adajọ ni ko lọọ sẹwọn ọdun kan ati oṣu mẹta, lẹyin ọdun kan to ba pari eto ẹkọ rẹ, ki iPhone to n lo ati ẹgbẹrun lọna ọọdunrun le mejilelaadọta naira (#352,000) ti wọn ba lọwọ rẹ di ti ijọba apapọ. Adajọ ni ki Rasaq Olanrewaju naa lọọ sẹwọn oṣu mẹfa, ti oun naa yoo si sẹwọn ọhun lẹyin oṣu mẹfa to ba pari eto ẹkọ rẹ, ki ọkọ ayọkẹlẹ Vẹnza rẹ, iPhone to n lo, Hp laptop to n lo, to fi mọ irinwo miliọnu naira le diẹ ti wọn ba ni asunwọn First Banki rẹ ko tijọba apapọ.


Ki Buhari kuro nipo lai fakoko ṣofo, o to gẹẹ-Abubakar Gumi

Faith Adebọla Ilu-mọ-ọn-ka aṣaaju ẹsin Musulumi lapa Oke-Ọya nni, Sheikh Abubakar Gumi, ti takoto ọrọ ṣọwọ si olori orileede wa, Muhammadu Buhari, pe ko sohun to pọn ọn le lasiko yii ju ko kọwe fipo silẹ, ko si kuro lori aleefa Aarẹ Naijiria, latari bi ifẹmiṣofo ati itajẹsilẹ ṣe n peleke si i lorileede yii. Gumi ni o ti han gbangba pe apa Aarẹ Buhari ko ka a lati daabo bo awọn ọmọ Naijiria, pẹlu bawọn janduku agbebọn ṣe n da ẹmi awọn eeyan legbodo lojoojumọ. Olukọ ẹsin Islam naa ṣọrọ yii nigba to n ba awujọ awọn ẹlẹsin Musulumi kan sọrọ lọjọ Iṣẹgun, Tusidee yii. O loun ko ṣẹṣẹ maa gba awọn olori lamọran nipa ohun to yẹ ki wọn ṣe, o loun fun aarẹ tẹlẹ ri, Goodluck Jonathan, lamọran pe ko kọwe fipo silẹ nigba ti apa rẹ ko ka ifẹmiṣofo to waye lasiko iṣejọba rẹ, ṣugbọn akiyesi oun ni pe ijọba Buhari yii ko tiẹ tẹle ilana ijọba awa-ara-wa to ti Jonathan, bo tilẹ jẹ pe ‘Bọọda oun’ lo wa nipo, gẹgẹ bo ṣe sọ. “Lasiko iṣẹjọba Jonathan, ti ẹjẹ bẹrẹ si i ṣan bii omi, mo ta ko o tori ko gbe igbesẹ to yẹ. Idi ti mo fi da Jonathan lẹbi ni pe awọn Boko Haram kan n ju bọmbu kaakiri ni, ijọba rẹ ko si sapa to lati dẹkun ẹ. Bakan naa lọrọ ri lasiko yii, itajẹsilẹ ati ifẹmiṣofo ti asiko yii tiẹ tun legba kan si ti asiko ijọba Jonathan, iwọ naa ro o wo.


O loun ko ṣẹṣẹ maa gba awọn olori lamọran nipa ohun to yẹ ki wọn ṣe, o loun fun aarẹ tẹlẹ ri, Goodluck Jonathan, lamọran pe ko kọwe fipo silẹ nigba ti apa rẹ ko ka ifẹmiṣofo to waye lasiko iṣejọba rẹ, ṣugbọn akiyesi oun ni pe ijọba Buhari yii ko tiẹ tẹle ilana ijọba awa-ara-wa to ti Jonathan, bo tilẹ jẹ pe ‘Bọọda oun’ lo wa nipo, gẹgẹ bo ṣe sọ. “Lasiko iṣẹjọba Jonathan, ti ẹjẹ bẹrẹ si i ṣan bii omi, mo ta ko o tori ko gbe igbesẹ to yẹ. Idi ti mo fi da Jonathan lẹbi ni pe awọn Boko Haram kan n ju bọmbu kaakiri ni, ijọba rẹ ko si sapa to lati dẹkun ẹ. Bakan naa lọrọ ri lasiko yii, itajẹsilẹ ati ifẹmiṣofo ti asiko yii tiẹ tun legba kan si ti asiko ijọba Jonathan, iwọ naa ro o wo. Ẹsin wa, ẹsin ododo ni, a gbọdọ sododo fun ara wa. Lasiko Jonathan, ẹjẹ n ṣan ni ṣọọṣi, ni mọṣalaaṣi, loju popo, mo si sọ fun un pe ko kọwe fipo silẹ tori agbara ẹ ko gbe e lati dẹkun ẹ. Mo ni ko yaa kọwe fipo silẹ lo tọ. Nigba tawọn eeyan ba n ku kaakiri, ti Aarẹ atawọn gomina wa si n lọ si pati igbeyawo atawọn ibi ayẹyẹ, iwa aibikita ati idagunla gbaa niyẹn.


Ẹsin wa, ẹsin ododo ni, a gbọdọ sododo fun ara wa. Lasiko Jonathan, ẹjẹ n ṣan ni ṣọọṣi, ni mọṣalaaṣi, loju popo, mo si sọ fun un pe ko kọwe fipo silẹ tori agbara ẹ ko gbe e lati dẹkun ẹ. Mo ni ko yaa kọwe fipo silẹ lo tọ. Nigba tawọn eeyan ba n ku kaakiri, ti Aarẹ atawọn gomina wa si n lọ si pati igbeyawo atawọn ibi ayẹyẹ, iwa aibikita ati idagunla gbaa niyẹn. Bi mo ṣe le sọ fun Jonathan pe ko maa lọ, mo gbọdọ le sọ bakan naa fun Aarẹ Buhari. Mo fẹ kẹyin oniroyin gbe e, ẹ jẹ ki Buhari kuro nipo lai fakoko ṣofo, o to gẹẹ. Koda bi a ṣe sọ pe ijọba Jonathan o daa to, o si ṣe nnkan lọna to ba dẹmokiresi mu ju eyi lọ.” Gumi ni o yẹ koun tọrọ aforiji lọwọ Goodluck Jonathan.


Bi mo ṣe le sọ fun Jonathan pe ko maa lọ, mo gbọdọ le sọ bakan naa fun Aarẹ Buhari. Mo fẹ kẹyin oniroyin gbe e, ẹ jẹ ki Buhari kuro nipo lai fakoko ṣofo, o to gẹẹ. Koda bi a ṣe sọ pe ijọba Jonathan o daa to, o si ṣe nnkan lọna to ba dẹmokiresi mu ju eyi lọ.” Gumi ni o yẹ koun tọrọ aforiji lọwọ Goodluck Jonathan. O loun ko ri idi kan lati fara mọ ijọba to wa lode yii, ki Buhari tete maa lọ lo yẹ.


O loun ko ri idi kan lati fara mọ ijọba to wa lode yii, ki Buhari tete maa lọ lo yẹ.


‘To ba fi maa di ọdun 2023, ẹgbẹ APC yoo ti run Naijiria womuwomu’

Faith Adebọla Awọn agbaagba ilẹ Hausa ti wọn wa ninu ẹgbẹ Northern Elders Forum (NEF) ti figbe bọnu, wọn ni pẹlu bi nnkan ṣe n lọ yii, ti ko ba si ayipada, o da awọn loju pe ẹgbẹ oṣelu All Progressive Congress (APC) to n ṣakoso lọwọ yii yoo ti run Naijiria womuwomu to ba fi maa di ọdun 2023 ti gbogbo eeyan n foju sọna fun. Agbẹnusọ ẹgbẹ naa, Ọmọwe Hakeem Baba-Ahmed lo sọrọ yii lori eto tẹlifiṣan Channels kan lalẹ ọjọ Iṣẹgun, Tusidee, lorukọ ẹgbẹ naa. Ẹgbẹ naa di ẹbi ipo ti orileede yii wa ru awọn oloṣelu, o lawọn ni wọn fa a, ati pe aisi aabo to peye, to mu ki awọn janduku agbebọn ati ajinigbe maa jaye ọlọba ko ṣadeede ṣẹlẹ, awọn oloṣelu lo ti jẹ ki nnkan wọ latilẹ. O ni ere ti awọn ẹgbẹ oṣelu n sa bayii ko kọja bi wọn ṣe fẹẹ jawe olubori ninu eto idibo gbogbogboo lọdun 2023, wọn o tiẹ ronu bi wọn ṣe fẹẹ tun orileede yii ṣe ko too di ọdun naa. “Kin ni wọn fẹẹ ṣe lọdun 2023, leyii to jẹ pe laarin ọdun kan aabọ to ku yii, ẹgbẹ oṣelu APC yoo ti fẹyin Naijiria janlẹ, ṣe orileede ti wọn ti maa run womuwomu leeyan fẹẹ ṣe nnkan kan si, bẹẹ ẹgbẹ oṣelu PDP lo bi APC. ‘‘Fun apẹẹrẹ, a ti ri mọkumọku ti APC n ṣe lọwọ, ṣugbọn eto to ṣe gunmọ wo lẹ ri lọdọ ẹgbẹ mi-in nipa ipese iṣẹ, atunṣe ọrọ-aje ati okoowo, tabi ti ọrọ eto aabo to mẹhẹ.


O ni ere ti awọn ẹgbẹ oṣelu n sa bayii ko kọja bi wọn ṣe fẹẹ jawe olubori ninu eto idibo gbogbogboo lọdun 2023, wọn o tiẹ ronu bi wọn ṣe fẹẹ tun orileede yii ṣe ko too di ọdun naa. “Kin ni wọn fẹẹ ṣe lọdun 2023, leyii to jẹ pe laarin ọdun kan aabọ to ku yii, ẹgbẹ oṣelu APC yoo ti fẹyin Naijiria janlẹ, ṣe orileede ti wọn ti maa run womuwomu leeyan fẹẹ ṣe nnkan kan si, bẹẹ ẹgbẹ oṣelu PDP lo bi APC. ‘‘Fun apẹẹrẹ, a ti ri mọkumọku ti APC n ṣe lọwọ, ṣugbọn eto to ṣe gunmọ wo lẹ ri lọdọ ẹgbẹ mi-in nipa ipese iṣẹ, atunṣe ọrọ-aje ati okoowo, tabi ti ọrọ eto aabo to mẹhẹ. Ko si.” Bakan naa ni Baba-Ahmed sọ pe bawọn gomina ṣe n yọ fokifoki lati ẹgbẹ oṣelu kan si omi-in ko ya oun lẹnu, ko si sidii fun ẹgbẹ oṣelu PDP lati figbe ta lori eyi tori oun o ri iyatọ laarin ẹgbẹ oṣelu mejeeji, ọkan naa ni kan-un ni wọn, bi ẹnikan ṣe n bọ aṣọ PDP lọrun ti wọn n wọ ti APC, bẹẹ lawọn mi-in n fa ti APC ya, ti wọn n da agbada PDP.


Ko si.” Bakan naa ni Baba-Ahmed sọ pe bawọn gomina ṣe n yọ fokifoki lati ẹgbẹ oṣelu kan si omi-in ko ya oun lẹnu, ko si sidii fun ẹgbẹ oṣelu PDP lati figbe ta lori eyi tori oun o ri iyatọ laarin ẹgbẹ oṣelu mejeeji, ọkan naa ni kan-un ni wọn, bi ẹnikan ṣe n bọ aṣọ PDP lọrun ti wọn n wọ ti APC, bẹẹ lawọn mi-in n fa ti APC ya, ti wọn n da agbada PDP.


Nitori ti wọn fi i sahaamọ lọna aitọ, Olushọla wọ ijọba Kwara lọ sile-ẹjọ

Ibrahim Alagunmu, Ilọrin Ọjọruu, Wẹsidee, ọṣẹ yii, ni Olusẹgun Olushọla aka (Sholyment), to maa n ta ko ijọba lori ayelujara wọ Gomina Abdulrahman Abdulrasaq, Kọmisana ọlọpaa nipinlẹ Kwara, agbẹjọro agba to tun jẹ kọmiṣanna lẹka eto idajọ nipinlẹ Kwara ati Anti gomina, Khairat, lọ sile-ẹjọ giga ipinlẹ Kwara, fẹsun pe wọn fi i sahaamọ lọna aitọ, o si n beere fun ki wọn tu oun silẹ kiakia, ki wọn n tọrọ aforiji lọwọ oun ni gbangba. Bakan naa lo tun ni ki wọn san igba miliọnu naira owo gba ma binu fun oun. Tẹ o ba gbagbe, ọjọ Aje, Mọnde, ọṣẹ yii, ni ileeṣẹ ọlọpaa, ẹka ti ipinlẹ Kwara, fiwe pe Oluṣẹgun Olushola, aka ( Sholyment.) to jẹ ọkan gboogi ninu ẹgbẹ oṣelu alatako PDP, nipinlẹ Kwara, ti wọn si fi i sahaamọ fẹsun pe o n sọrọ abuku si ijọba ipinlẹ Kwara, ti ẹgbẹ oṣelu PDP, si tutọ soke foju gba a, wọn naka aleebu si Gomina Abdulrahman Abdulrasaq pe o fi Olushọla si ahamọ lọna ti ko bofin mu. Ni bayii Olushọla ti wọ gbogbo awọn tọrọ kan lọ si ile-ẹjọ pe ki wọn tu oun silẹ lahaamọ ati pe lẹyin itusilẹ ọhun, wọn o gbọdọ mu oun mọ. Bakan naa lo ni ki wọn san owo gba ma binu ti ko din ni igba miliọnu kan naira, ki wọn si tọrọ aforiji ni gbangba.


Eyi ni awọn ẹsun tuntun tijọba ilẹ Benin ka si Sunday Igboho lẹsẹ

Bo tilẹ jẹ pe ireti ọpọ ọmọ Yoruba ni pe labẹ bo ṣe wu ko ri, ajijagbara ọmọ Yoruba nni, Oloye Sunday Adeyẹmọ ti gbogbo eeyan mọ si Sunday Igboho, yoo jade latimọle ọlọpaa to wa ni orileede Olominira Benin, ṣugbọn ọrọ ko ri bẹẹ nigba ti awọn adajọ orileede naa gbe ipinnu wọn kalẹ, ti wọn si sọ pe ọsẹ mẹta ni yoo tun fi wa laahamọ kawọn too tẹsiwaju lori ẹjọ rẹ. Ninu idajọ ti wọn ṣe lọjọ naa ni wọn ti pa ọpọ ninu ẹsun ti ijọba Naijiria fi kan an rẹ. Lara rẹ ni awọn ohun ija oloro bii ibọn atawọn nnkan mi-in ti wọn ni awọn ba nile rẹ. Nitori pe ijọba ko le fidi ọrọ naa mulẹ, wọn da Igboho lare lori eleyii. Bakan naa ni ẹsun pe o fẹẹ dalu ru. Awọn agbẹjọro rẹ sọ pe ko si ẹri kankan lati fi gbe eleyii naa lẹsẹ nitori pe wọọrọwọ ni gbogbo awọn iwọde to n ṣe, arikẹ ariyọ lawọn eeyan si n ṣe fun un ni gbogbo awọn ibi to de.


Nitori pe ijọba ko le fidi ọrọ naa mulẹ, wọn da Igboho lare lori eleyii. Bakan naa ni ẹsun pe o fẹẹ dalu ru. Awọn agbẹjọro rẹ sọ pe ko si ẹri kankan lati fi gbe eleyii naa lẹsẹ nitori pe wọọrọwọ ni gbogbo awọn iwọde to n ṣe, arikẹ ariyọ lawọn eeyan si n ṣe fun un ni gbogbo awọn ibi to de. Bẹẹ ni wọn fẹsun kan an pe o n da iṣọkan Naijiria ru. Ṣugbọn gbogbo eleyii ni wọn ni ko si ẹri to to lati fidi rẹ mulẹ. Ṣugbọn ẹsun mi-in ti wọn fi kan an, ti ijọba ilẹ Benin si n reti pe yoo jẹjọ le lori ni pe o wọ ilẹ Benin lọna ti ko tọ, o si tun lẹdi apo pọ mọ awọn aṣọbode ilẹ naa lati ṣe aparutu.


Bẹẹ ni wọn fẹsun kan an pe o n da iṣọkan Naijiria ru. Ṣugbọn gbogbo eleyii ni wọn ni ko si ẹri to to lati fidi rẹ mulẹ. Ṣugbọn ẹsun mi-in ti wọn fi kan an, ti ijọba ilẹ Benin si n reti pe yoo jẹjọ le lori ni pe o wọ ilẹ Benin lọna ti ko tọ, o si tun lẹdi apo pọ mọ awọn aṣọbode ilẹ naa lati ṣe aparutu. Ẹsun kẹta ni pe o fẹẹ waa da omi alaafia ilu naa ru nipa ipolongo Yoruba Nation nibẹ. Awọn ẹsun mẹtẹẹta yii ni ireti wa pe awọn agbẹjọro rẹ yoo maa ba awọn adajọ ta kangban le lori ni oṣẹ mẹta si asiko ta a wa yii ti igbẹjọ rẹ yoo tun waye.


Ẹsun kẹta ni pe o fẹẹ waa da omi alaafia ilu naa ru nipa ipolongo Yoruba Nation nibẹ. Awọn ẹsun mẹtẹẹta yii ni ireti wa pe awọn agbẹjọro rẹ yoo maa ba awọn adajọ ta kangban le lori ni oṣẹ mẹta si asiko ta a wa yii ti igbẹjọ rẹ yoo tun waye.


Gomina Abdulrazak ko lagbara lati yi ipinnu ile-ẹjọ pada lori aawọ Ọffa ati Ẹrinle- Afẹ Babalọla

Ibrahim Alagunmu, Ilọrin Oludasilẹ ile ẹkọ giga Fasiti Afẹ Babalọla to wa ni iluu Ado-Ekiti, Afẹ Babalọla ti rọ gomina ipinlẹ Kwara, Abdulrahman Abdulrasaq, lati maa ṣe fọwọ ba tabi ṣe atungbeyẹwo idajọ ti ile-ẹjọ to ga ju lọ nilẹ wa da lori aawọ aala ilẹ laarin ilu Ọffa ati Ẹrinle, eyi to segbe lẹyin Ẹrinle. O ni gomina ko lagbara lati yi idajọ naa pada. Ninu oṣu kejila, ọdun 2018, nile-ẹjọ gbe idajọ rẹ kalẹ lori aawọ aala ilẹ to n waye laarin ilu mejeeji ọhun, eyi to segbe lẹyin ilu Ẹrinle, ṣugbọn awọn ọmọ bibi ilu Ọffa ko fara mọ idajọ naa, eyi to mu ki aawọ naa ṣi maa tẹsiwaju titi di akoko yii. Gomina Abdulrazak waa gbe awọn igbimọ kan kalẹ ti wọn yoo wa ojutuu si aawọ naa laarin awọn ilu mejeeji ọhun laipẹ yii, eyi lo mu ki Babalọla jade lati ta ko igbesẹ naa, to si ni ki gomina ma dabaa lati fọwọ kan idajọ ile-ẹjọ. Nigba ti Babalọla n ba awọn aṣoju lati ilu Ẹrinle sọrọ lopin ọṣẹ to kọja yii, o ni lati ọdun 1971, ni awọn ti n ba ẹjọ naa bọ niwaju Onidaajọ Funsho Daramola, to si jẹ pe awọn eeyan ilu Ẹrinle to jẹ onibaara oun ni wọn n bori ninu eto ẹjọ naa, fun idi eyi Gomina Abdulrazak, ko ni agbara kankan lati yi ipinnu ile-ẹjọ pada rara.


Awọn ọmọ ileewe girama lọọ wẹ lodo, lọkan ba ri somi n’llọrin

Ibrahim Alagunmu, Ilọrin Ọmọ ileewe girama ti Gbagba, n’Ilọrin kan ti wọn o ti i mọ orukọ rẹ lọọ wẹ lodo pẹlu wọn akẹgbẹ rẹ, nibi ti wọn ti n luwẹẹ yii lo ti ri somi, to si mumi yo titi to fi ku lọjọ Aje, Mọnde, ọṣẹ yii. Ọkunrin kan to pe ara ẹ ni Matiu tọrọ naa ṣoju rẹ ṣalaye fun akọroyin wa pe oun ri awọn akẹkọọ naa ti wọn to mẹfa ti wọn bẹ lu odo lati wẹ, ṣugbọn nigba ti o ya ni oun ri i ti marun-un ninu wọn n sa lọ, eyi to mu ki oun lọ sibi odo naa. Mutiu ni awọn sare gbe ọmọdekunrin naa jade ninu odo, sugbọn o ti ku, ti awọn si ri apa ibi ti o ti fori sọ apata lori rẹ. Titi ti a fi n pari akojọ iroyin yii, wọn ko ti i mọ orukọ ọmọdekunrin ọhun.


Wọn ko ti i gba beeli Igboho, wọn tun da a pada satimọle ni Kutọnu

Fun bii wakati mẹwaa ni awon lọọya fi n ba ara won fa a ni ile ejo giga ilu Kutọnu, nibi ti wọn n gbiyanju lati gba beeli ọkunrin ajijagbara ọmọ Yoruba nni, Ṣunday Adeyẹmo ti gbogbo eeyan n pe ni Sunday Igboho. Ija naa pọnile-ẹjọ, titi ti awọn adajọ si fi pari ijokoo ọhun ni bii aago mokanla aabọ lọjọ Aje, Mọnde ana yii, wọn ko ri ọrọ beeli naa yanju. Idajọ ti wọn si ṣe ni pe ki Oloye Igboho ṣii wa nitimọle lọdọ awọn lọhun-un nibẹ. Bẹ ni wọn da Igboho pada si ọgba ẹwọn, bo tilẹ jẹ pe bi igbẹjọ naa ti lọ lẹsẹẹsẹ ko ti han sita faye ri. Lati bii aago mejila lọsan-an ni wọn ti gbe Igboho wọ ile-ẹjọ, nigba ti yoo si fi di bii aago meji lọsan-an, igbẹjọ naa ti bẹrẹ pẹrẹwu. Nitori awọn ero to pọ lapọju, nigba ti wọn gbọ ẹjọ naa debi kan, wọn ni wọn o ni i gbọ ọ ni gbangba mọ, ni wọn ba wọnu ile lọ, wọn o si jẹ ki oniroyin tabi awọn ti ọrọ naa ko kan wọle sibẹ rara: awọn lọọya ati iyawo Igboho, iyẹn Rọpo nikan ni wọn jẹ ko wọle.


Bẹ ni wọn da Igboho pada si ọgba ẹwọn, bo tilẹ jẹ pe bi igbẹjọ naa ti lọ lẹsẹẹsẹ ko ti han sita faye ri. Lati bii aago mejila lọsan-an ni wọn ti gbe Igboho wọ ile-ẹjọ, nigba ti yoo si fi di bii aago meji lọsan-an, igbẹjọ naa ti bẹrẹ pẹrẹwu. Nitori awọn ero to pọ lapọju, nigba ti wọn gbọ ẹjọ naa debi kan, wọn ni wọn o ni i gbọ ọ ni gbangba mọ, ni wọn ba wọnu ile lọ, wọn o si jẹ ki oniroyin tabi awọn ti ọrọ naa ko kan wọle sibẹ rara: awọn lọọya ati iyawo Igboho, iyẹn Rọpo nikan ni wọn jẹ ko wọle. Ero pọ debi kan to jẹ awọn ọlọpaa adigboluja ni wọn pe ki wọn waa le awọn ọmọ Naijiria ti wọn jẹ Ololufẹ Igboho, ati awọn ti wọn n ja fun ominira ọmọ Yoruba ti wọn rọ ni ọpọ yanturu lọ si ibi igbẹjọ naa ni Kutọnu. Lẹyin ti awọn ọlọpaa ti de sibẹ, ti wọn si tu wọn ka, awọn eeyan naa tun lọ siwaju kan, nitosi ile-ẹjọ naa, nibẹ ni wọn si parojọ si, ti wọn n reti idajọ. Sugbọn idajọ naa ko de titi aago mejila n lọọ lu loru, ohun ti wọn si gbọ naa ni pe wọn ko ti i gba beeli Igboho, nitori ẹjọ naa yoo ṣi maa tẹ siwaju.


Ero pọ debi kan to jẹ awọn ọlọpaa adigboluja ni wọn pe ki wọn waa le awọn ọmọ Naijiria ti wọn jẹ Ololufẹ Igboho, ati awọn ti wọn n ja fun ominira ọmọ Yoruba ti wọn rọ ni ọpọ yanturu lọ si ibi igbẹjọ naa ni Kutọnu. Lẹyin ti awọn ọlọpaa ti de sibẹ, ti wọn si tu wọn ka, awọn eeyan naa tun lọ siwaju kan, nitosi ile-ẹjọ naa, nibẹ ni wọn si parojọ si, ti wọn n reti idajọ. Sugbọn idajọ naa ko de titi aago mejila n lọọ lu loru, ohun ti wọn si gbọ naa ni pe wọn ko ti i gba beeli Igboho, nitori ẹjọ naa yoo ṣi maa tẹ siwaju. Bayii ni wọn da Sunday Igboho pada si atimọle, ti iyawo rẹ ati awọn lọọya si sin in debẹ, ki wọn too pada si ibusun wọn.


Bayii ni wọn da Sunday Igboho pada si atimọle, ti iyawo rẹ ati awọn lọọya si sin in debẹ, ki wọn too pada si ibusun wọn.


Awọn ọmọ Naijiria fẹẹ gba orileede wọn pada, emi funra mi ni mo maa ṣaaju ipolongo naa-Pasitọ Bakare

Faith Adebọla, Eko “Ẹnu mi gbọrọ lati sọ ọ, ko sohun ikọkọ kan ti mo ṣe pamọ si ẹ lọwọ, to ba si wa, bọ si gbangba ko o sọ ọ fun gbogbo aye, o le waa mu mi to o ba to bẹẹ. Mo ti ṣiṣẹ fun ẹ, mo ṣatilẹyin fun ẹ lati de ipo to o wa yẹn, ṣugbọn ti mo ba waa n sọrọ lasiko yii, ẹnu mi ti n run. Emi o ṣepade pẹlu ẹ mọ, mi o si ṣabẹwo sọdọ ẹ mọ. Lati asiko yii lọ, bo le dogun ko dogun, bo le dija ko dija ni o, dandan ni ki Naijiria dominira.” Gbajugbaja ajihinrere ati oludasilẹ ṣọọṣi Citadel Global Community Church nni, Pasitọ Tunde Bakare, lo n tu bii ejo bẹẹ lasiko iwaasu rẹ lọjọ Aiku, Sannde, ọsẹ ta a wa yii. Ṣugbọn lowe lowe la n lu ilu agidigbo, ọlọgbọn ni i jo o, ọmọran ni i mọ ọn, lo fọrọ ọhun ṣe, pẹlu bi ko ṣe darukọ ẹnikan pato to n fi paṣan ọrọ naa na. Oludari agba ṣọọṣi Latter Rain to ti pa orukọ da si Citadel Global Community Church, to si tun jẹ ondije fun ipo igbakeji aarẹ pẹlu Aarẹ Muhammadu Buhari ninu eto idibo ọdun 2011 ọhun tẹsiwaju ninu ọrọ rẹ pe niṣe nijọba to wa lode yii n fi ẹtẹ silẹ to n pa lapalapa, paapaa latari bi awọn ẹṣọ agbofinro ati ọtẹlẹmuyẹ ijọba apapọ ṣe n sare kiri lori awọn ajijagbara Nnamdi Kanu ati Oloye Sunday Adeyẹmọ, ti wọn n pe ni Sunday Igboho, bẹẹ si ree, ọrọ awọn janduku afẹmiṣofo ati tawọn Fulani apaayan ati ajinigbe wa nilẹ tijọba o ja a kunra.


Lati asiko yii lọ, bo le dogun ko dogun, bo le dija ko dija ni o, dandan ni ki Naijiria dominira.” Gbajugbaja ajihinrere ati oludasilẹ ṣọọṣi Citadel Global Community Church nni, Pasitọ Tunde Bakare, lo n tu bii ejo bẹẹ lasiko iwaasu rẹ lọjọ Aiku, Sannde, ọsẹ ta a wa yii. Ṣugbọn lowe lowe la n lu ilu agidigbo, ọlọgbọn ni i jo o, ọmọran ni i mọ ọn, lo fọrọ ọhun ṣe, pẹlu bi ko ṣe darukọ ẹnikan pato to n fi paṣan ọrọ naa na. Oludari agba ṣọọṣi Latter Rain to ti pa orukọ da si Citadel Global Community Church, to si tun jẹ ondije fun ipo igbakeji aarẹ pẹlu Aarẹ Muhammadu Buhari ninu eto idibo ọdun 2011 ọhun tẹsiwaju ninu ọrọ rẹ pe niṣe nijọba to wa lode yii n fi ẹtẹ silẹ to n pa lapalapa, paapaa latari bi awọn ẹṣọ agbofinro ati ọtẹlẹmuyẹ ijọba apapọ ṣe n sare kiri lori awọn ajijagbara Nnamdi Kanu ati Oloye Sunday Adeyẹmọ, ti wọn n pe ni Sunday Igboho, bẹẹ si ree, ọrọ awọn janduku afẹmiṣofo ati tawọn Fulani apaayan ati ajinigbe wa nilẹ tijọba o ja a kunra. O ni ijọba yii ti waa di onikanra, to jẹ gbogbo ẹni to ba ti sọrọ ta ko igbesẹ wọn ni wọn n dọdẹ rẹ kaakiri, ṣugbọn ẹru ko ba oun, oun o si ni i yee sọrọ. Bakare ni: “Ṣe o ti gbagbe ni, pe o ṣeleri pe o o ni i jade dupo mọ lae, ṣugbọn ti mo sọ fun ẹ pe ma ṣe bẹẹ. Mo fọna han ẹ, mo jẹ ko o mọ bo o ṣe le jawe olubori ninu eto idibo to kan, o si gba pẹlu mi pe waa jade dupo lẹẹkan si i, o si jawe olubori naa.


O ni ijọba yii ti waa di onikanra, to jẹ gbogbo ẹni to ba ti sọrọ ta ko igbesẹ wọn ni wọn n dọdẹ rẹ kaakiri, ṣugbọn ẹru ko ba oun, oun o si ni i yee sọrọ. Bakare ni: “Ṣe o ti gbagbe ni, pe o ṣeleri pe o o ni i jade dupo mọ lae, ṣugbọn ti mo sọ fun ẹ pe ma ṣe bẹẹ. Mo fọna han ẹ, mo jẹ ko o mọ bo o ṣe le jawe olubori ninu eto idibo to kan, o si gba pẹlu mi pe waa jade dupo lẹẹkan si i, o si jawe olubori naa. Ki i ṣe tara mi ni mo n ro nigba wọnyẹn, ti Naijiria ni mo n ro. Ọtọ ni keeyan wọle ibo, ọtọ ni keeyan ṣe nnkan to tọ nipo. Ẹnikan o gbọdọ maa huwa bii pe dukia ẹ ni Naijiria.


Ki i ṣe tara mi ni mo n ro nigba wọnyẹn, ti Naijiria ni mo n ro. Ọtọ ni keeyan wọle ibo, ọtọ ni keeyan ṣe nnkan to tọ nipo. Ẹnikan o gbọdọ maa huwa bii pe dukia ẹ ni Naijiria. Naijiria gbọdọ dominira ni, o gbọdọ kuro ninu igbekun yii, gbogbo nnkan idena to ba fẹẹ ṣediwọ la maa yi kuro lọna, dandan ni, Naijiria gbọdọ dalagbara. Mo kede pe awọn ọmọ Naijiria fẹẹ gba Naijiria pada, emi funra mi ni mo maa ṣaaju ipolongo naa, ipolongo lati sọ Naijiria di ominira.” Bakare tun ṣeranti pe nigba iṣejọba ologun Sani Abacha, lasiko tijọba naa n gbona janjan, oun sọ asọtẹlẹ pe iṣakoso naa maa dopin lojiji lairotẹlẹ, ẹlomi-in si maa bọ sori aleefa. O lọrọ naa si ṣẹ bẹẹ.


Naijiria gbọdọ dominira ni, o gbọdọ kuro ninu igbekun yii, gbogbo nnkan idena to ba fẹẹ ṣediwọ la maa yi kuro lọna, dandan ni, Naijiria gbọdọ dalagbara. Mo kede pe awọn ọmọ Naijiria fẹẹ gba Naijiria pada, emi funra mi ni mo maa ṣaaju ipolongo naa, ipolongo lati sọ Naijiria di ominira.” Bakare tun ṣeranti pe nigba iṣejọba ologun Sani Abacha, lasiko tijọba naa n gbona janjan, oun sọ asọtẹlẹ pe iṣakoso naa maa dopin lojiji lairotẹlẹ, ẹlomi-in si maa bọ sori aleefa. O lọrọ naa si ṣẹ bẹẹ. O loun ko fara mọ bijọba to wa lode yii ṣe n sare kiri, to jẹ gbogbo agbara wọn ni wọn n lo lati mu awọn ti wọn ṣe ipolongo idasilẹ orileede mi-in, ti wọn lawọn maa ya kuro lara Naijiria tori ko ṣe wọn loore, bo tilẹ jẹ pe oun o fọwọ si keeyan doju ija kọ ijọba tabi doju ijọba de, ṣugbọn ọtọ nibi to yẹ kijọba dari agbara wọn si. “Emi o fara mọ iwa ọdaran eyikeyii, mi o si ni i ṣatilẹyin fẹni to fẹẹ doju ijọba de tabi to fẹẹ ba ijọba ja, ko si yẹ kẹnikan maa paayan kiri. Iwa ọdaran niyẹn, wọn si gbọdọ fimu ẹnikẹni to ba ṣeru ẹ danrin.


O loun ko fara mọ bijọba to wa lode yii ṣe n sare kiri, to jẹ gbogbo agbara wọn ni wọn n lo lati mu awọn ti wọn ṣe ipolongo idasilẹ orileede mi-in, ti wọn lawọn maa ya kuro lara Naijiria tori ko ṣe wọn loore, bo tilẹ jẹ pe oun o fọwọ si keeyan doju ija kọ ijọba tabi doju ijọba de, ṣugbọn ọtọ nibi to yẹ kijọba dari agbara wọn si. “Emi o fara mọ iwa ọdaran eyikeyii, mi o si ni i ṣatilẹyin fẹni to fẹẹ doju ijọba de tabi to fẹẹ ba ijọba ja, ko si yẹ kẹnikan maa paayan kiri. Iwa ọdaran niyẹn, wọn si gbọdọ fimu ẹnikẹni to ba ṣeru ẹ danrin. Sibẹ a gbọdọ mọ pe nnkan to da wahala yii silẹ ni aisi idajọ ododo ati ojooro to n ṣẹlẹ, titi kan eto aabo to mẹhẹ kaakiri. Nibi ti idajọ ododo ba wa, ko le si ojooro, ko si ni i si gbọnmi-si i omi-o-to, ijagbara aa rọlẹ. Bawo ni wọn ṣe maa maa ṣe sagbasula to to bẹẹ lori ọrọ Sunday Igboho ati Nnamdi Kanu.


Sibẹ a gbọdọ mọ pe nnkan to da wahala yii silẹ ni aisi idajọ ododo ati ojooro to n ṣẹlẹ, titi kan eto aabo to mẹhẹ kaakiri. Nibi ti idajọ ododo ba wa, ko le si ojooro, ko si ni i si gbọnmi-si i omi-o-to, ijagbara aa rọlẹ. Bawo ni wọn ṣe maa maa ṣe sagbasula to to bẹẹ lori ọrọ Sunday Igboho ati Nnamdi Kanu. Igboho ati Kanu kọ niṣoro Naijiria. Naijiria gbọdọ ṣe atunto ni, atunto gbọdọ waye ta a ba fẹ ki ariwo ipinya wa sopin ni.”


Igboho ati Kanu kọ niṣoro Naijiria. Naijiria gbọdọ ṣe atunto ni, atunto gbọdọ waye ta a ba fẹ ki ariwo ipinya wa sopin ni.”


Lati Lalupọn ni Sikiru ati Ọlayẹmi ti lọọ jale l’Ọta tọwọ fi ba wọn

Adefunkẹ Adebiyi, Abẹokuta Iṣẹ aje ni wọn lo n sọmọ nu bii oko, ole jija lo gbe awọn gende meji yii, Ọlanrewaju Sikiru ati Ọlayẹmi Obiṣẹsan, de Ọta, nipinlẹ Ogun, ni tiwọn. Bẹẹ, Lalupọn, nipinlẹ Ọyọ, ni wọn ti wa, kọwọ palaba wọn too segi lọjọ Aiku, Sannde ọsẹ yii, nibi ti wọn ti n fi tiwọn pa odidi ẹsteeti lẹkun. DSP Abimbọla Oyeyẹmi, Alukoro ọlọpaa ipinlẹ Ogun, lo fiṣẹlẹ yii to ALAROYE leti. O ṣalaye pe ni nnkan bii aago kan aabọ ooru ọjọ Sannde naa ni awọn kan pe DPO teṣan Àgbárá, nipinlẹ Ogun, pe awọn adigunjale ti ya bo ibi kan ti wọn n pe ni Area 8, OPIC Estate, nijọba ibilẹ Ado-Odo/Ọta, wọn si ti bẹrẹ si i pa awọn eeyan ibẹ lẹkun pẹlu nnkan ija ti wọn gbe dani gbogbo. Awọn ọlọpaa lọ sibẹ gẹgẹ bi Alukoro wọn ṣe wi, wọn si ba ikọ adigunjale kan nibẹ ti wọn n ṣorọ lọwọ. Niṣe ni wọn tiẹ dabọn bolẹ fawọn ọlọpaa gẹgẹ bii alaye Oyeyẹmi, ṣugbọn nigba tawọn agbofinro naa jẹ ki wọn mọ pe awọn ko ba tere wa ni awọn kan sa lọ ninu awọn ẹlẹgiri naa, koda, ibọn ti ba wọn ki wọn too sa lọ.


O ṣalaye pe ni nnkan bii aago kan aabọ ooru ọjọ Sannde naa ni awọn kan pe DPO teṣan Àgbárá, nipinlẹ Ogun, pe awọn adigunjale ti ya bo ibi kan ti wọn n pe ni Area 8, OPIC Estate, nijọba ibilẹ Ado-Odo/Ọta, wọn si ti bẹrẹ si i pa awọn eeyan ibẹ lẹkun pẹlu nnkan ija ti wọn gbe dani gbogbo. Awọn ọlọpaa lọ sibẹ gẹgẹ bi Alukoro wọn ṣe wi, wọn si ba ikọ adigunjale kan nibẹ ti wọn n ṣorọ lọwọ. Niṣe ni wọn tiẹ dabọn bolẹ fawọn ọlọpaa gẹgẹ bii alaye Oyeyẹmi, ṣugbọn nigba tawọn agbofinro naa jẹ ki wọn mọ pe awọn ko ba tere wa ni awọn kan sa lọ ninu awọn ẹlẹgiri naa, koda, ibọn ti ba wọn ki wọn too sa lọ. Awọn meji yii lọwọ ọlọpaa tẹ, Ọlanrewaju Sikiru, ẹni ọdun mejidinlọgbọn (28) ati Ọlayẹmi Obiṣẹsan; ẹni ọdun mẹẹẹdọgbọn(25). Awọn mejeeji jẹwọ pe awọn ki i ṣe ara Ọta, wọn ni Lalupọn, lagbegbe Ibadan, nipinlẹ Ọyọ, lawọn ti waa jale l’Agbara, wọn lawọn waa darapọ mọ awọn yooku awọn to wa l’Agbara ni. Ibọn ilewọ ibilẹ meji to jẹ ẹlẹnu meji lawọn ọlọpaa ba lọwọ wọn, ọta ibọn mejila ti wọn ko ti i yin wa nibẹ, bẹẹ ni meji mi-in ti wọn ti yin wa nibẹ pẹlu.


Awọn meji yii lọwọ ọlọpaa tẹ, Ọlanrewaju Sikiru, ẹni ọdun mejidinlọgbọn (28) ati Ọlayẹmi Obiṣẹsan; ẹni ọdun mẹẹẹdọgbọn(25). Awọn mejeeji jẹwọ pe awọn ki i ṣe ara Ọta, wọn ni Lalupọn, lagbegbe Ibadan, nipinlẹ Ọyọ, lawọn ti waa jale l’Agbara, wọn lawọn waa darapọ mọ awọn yooku awọn to wa l’Agbara ni. Ibọn ilewọ ibilẹ meji to jẹ ẹlẹnu meji lawọn ọlọpaa ba lọwọ wọn, ọta ibọn mejila ti wọn ko ti i yin wa nibẹ, bẹẹ ni meji mi-in ti wọn ti yin wa nibẹ pẹlu. Wọn ba kọmputa agbeletan meji ti i ṣe HP lọwọ wọn, foonu mejidinlogun, ẹgbẹrun mẹrinla aabọ naira ati ṣenji diẹ(14,590) pẹlu ọkada Bajaj kan. Wọn ti n ran awọn ọlọpaa lọwọ ninu iwadii wọn, bẹẹ ni awọn agbofinro ṣi n wa awọn yooku wọn to gbe ọta ibọn sa lọ.


Wọn ba kọmputa agbeletan meji ti i ṣe HP lọwọ wọn, foonu mejidinlogun, ẹgbẹrun mẹrinla aabọ naira ati ṣenji diẹ(14,590) pẹlu ọkada Bajaj kan. Wọn ti n ran awọn ọlọpaa lọwọ ninu iwadii wọn, bẹẹ ni awọn agbofinro ṣi n wa awọn yooku wọn to gbe ọta ibọn sa lọ.


Loootọ ni Baba Ijẹṣa fẹẹ fẹ mi, ṣugbọn mi o gba fun un – Princess

Faith Adebọla, Eko Lori ẹjọ ti gbajugbaja alawada oṣere tiata ilẹ wa, Ọlanrewaju James Omiyinka, tawọn eeyan mọ si Baba Ijẹṣa n jẹ lọwọ ni kootu, Damilọla Adekọya ti inagijẹ rẹ n jẹ Princess ti ṣalaye pe loootọ lọrọ ifẹ waye laarin oun ati Baba Ijẹṣa, ṣugbọn o loun o ti i gba fun un. Nibi igbẹjọ ọhun to waye lakọtun, lọjọ Aje, Mọnde yii, ni ile-ẹjọ giga to n gbọ awọn ẹsun akanṣe nipinlẹ Eko (Lagos State Special Offences Court) eyi to wa lagbegbe Ikẹja, lobinrin naa ti ṣalaye ara ẹ. Princess lo lewaju ẹlẹrii ijọba ninu ẹsun ifipa ba ni lo pọ ati biba ọmọde ṣeṣekuṣe ti wọn fi kan Baba Ijẹṣa. Ṣaaju ni Baba Ijẹṣa ti sọ ninu igbẹjọ to kọkọ waye lọjọ kẹrinlelogun, oṣu kẹfa, ọdun yii, pe oun ko jẹbi ẹsun ti wọn fi kan an, lẹyin naa ni kootu ọhun fun afurasi ọdaran naa ni beeli lori ipilẹ ẹtọ ọmọniyan ati ilera rẹ, o kuro lahaamọ awọn ọlọpaa, wọn ni ko maa tile waa jẹjọ rẹ. Nigba ti wọn pe Damilọla lati fidi ẹsun to fi kan Baba Ijẹṣa mulẹ, obinrin naa ni oun ni fidio kan to ṣafihan bi Baba Ijẹṣa ṣe ṣẹ ọmọbinrin ọmọ ọdun mẹrinla ti wọn forukọ bo laṣiiri, baṣubaṣu nile oun. Obinrin naa ṣalaye pe ile oun lọmọ naa n gbe, o lawọn obi ọmọ naa lo fa a le oun lọwọ pe ko maa gbe ọdọ oun, ọmọbinrin naa si n kawe lọwọ. Wọn bi i lere pe bawo waa ni Baba Ijẹṣa ṣe jẹ si i, o ni oṣere tiata ẹlẹgbẹ oun ni, ati pe loootọ lọkunrin naa dẹnu ifẹ kọ oun, to si ba oun sọrọ ọhun gidi, ṣugbọn oun ko gba fun un, ṣugbọn oun gba fun un lati jọ maa ṣe awọn fidio awada kẹrikẹri keekeekee ti wọn n gbe sori atẹ ayelujara papọ.


Nigba ti wọn pe Damilọla lati fidi ẹsun to fi kan Baba Ijẹṣa mulẹ, obinrin naa ni oun ni fidio kan to ṣafihan bi Baba Ijẹṣa ṣe ṣẹ ọmọbinrin ọmọ ọdun mẹrinla ti wọn forukọ bo laṣiiri, baṣubaṣu nile oun. Obinrin naa ṣalaye pe ile oun lọmọ naa n gbe, o lawọn obi ọmọ naa lo fa a le oun lọwọ pe ko maa gbe ọdọ oun, ọmọbinrin naa si n kawe lọwọ. Wọn bi i lere pe bawo waa ni Baba Ijẹṣa ṣe jẹ si i, o ni oṣere tiata ẹlẹgbẹ oun ni, ati pe loootọ lọkunrin naa dẹnu ifẹ kọ oun, to si ba oun sọrọ ọhun gidi, ṣugbọn oun ko gba fun un, ṣugbọn oun gba fun un lati jọ maa ṣe awọn fidio awada kẹrikẹri keekeekee ti wọn n gbe sori atẹ ayelujara papọ. Princess tun ni oun n nawo nara lati ran Baba Ijẹṣa lọwọ lori igbesẹ lati kawe si i, ati lori ọrọ ilera rẹ, bo tilẹ jẹ pe igbeyawo oun ati ọkọ oun ti fori ṣanpọn ni gbogbo asiko ọhun. Adajọ naa ni kawọn oniroyin yẹba diẹ na, lasiko ti wọn fẹẹ ṣafihan fidio ti Princess mu wa gẹgẹ bii ẹri ta ko Baba Ijẹṣa. Lẹyin ti igbẹjọ tun bẹrẹ, Baba Ijẹṣa ko ti i sọrọ, niṣe nile-ẹjọ kede pe igbẹjọ naa yoo maa tẹsiwaju lọjọ keji, ọjọ Iṣẹgun, Tusidee.


Princess tun ni oun n nawo nara lati ran Baba Ijẹṣa lọwọ lori igbesẹ lati kawe si i, ati lori ọrọ ilera rẹ, bo tilẹ jẹ pe igbeyawo oun ati ọkọ oun ti fori ṣanpọn ni gbogbo asiko ọhun. Adajọ naa ni kawọn oniroyin yẹba diẹ na, lasiko ti wọn fẹẹ ṣafihan fidio ti Princess mu wa gẹgẹ bii ẹri ta ko Baba Ijẹṣa. Lẹyin ti igbẹjọ tun bẹrẹ, Baba Ijẹṣa ko ti i sọrọ, niṣe nile-ẹjọ kede pe igbẹjọ naa yoo maa tẹsiwaju lọjọ keji, ọjọ Iṣẹgun, Tusidee. Ijọba ipinlẹ Eko, eyi ti Ọgbẹni Ọlayinka Adeyẹmi n ṣe agbefọba fun lo wọ Baba Ijẹṣa lọ sile-ẹjọ lori awọn ẹsun mẹfa ọtọọtọ to tan mọ biba ọmọde ṣeṣekuṣe. Amofin agba Babatunde Ọgala lo ṣaaju awọn agbẹjọro mẹtadinlogun mi-in ti wọn duro lati gbeja Baba Ijẹṣa. Princess jẹ ẹlẹrii fun olupẹjọ, bakan naa si ni ọrẹ rẹ, Iyabọ Ojo, tẹle e wa si kootu fungba akọkọ, lati wo bi ẹjọ naa yoo ṣe lọ si.


Ijọba ipinlẹ Eko, eyi ti Ọgbẹni Ọlayinka Adeyẹmi n ṣe agbefọba fun lo wọ Baba Ijẹṣa lọ sile-ẹjọ lori awọn ẹsun mẹfa ọtọọtọ to tan mọ biba ọmọde ṣeṣekuṣe. Amofin agba Babatunde Ọgala lo ṣaaju awọn agbẹjọro mẹtadinlogun mi-in ti wọn duro lati gbeja Baba Ijẹṣa. Princess jẹ ẹlẹrii fun olupẹjọ, bakan naa si ni ọrẹ rẹ, Iyabọ Ojo, tẹle e wa si kootu fungba akọkọ, lati wo bi ẹjọ naa yoo ṣe lọ si.


Ọwọ tẹ Abubakar, Fulani darandaran to fẹẹ ji baba arugbo gbe ni Ṣaki

Olu-Theo Omolohun, Oke-Ogun Ori lo ko baba agbalagba ẹni aadọrin ọdun kan, Alagba Samson Ogundiya, diẹ lo ku kawọn Fulani darandaran ti wọn n dọdẹ rẹ lati ji i gbe iba fi ri i mu. Deedee aago mẹta aabọ Ọjọbọ, Tọsidee, ọsẹ to kọja yii, niṣẹlẹ naa waye nileetura kan ta a forukọ bo laṣiiri niluu Ṣaki, nipinlẹ Ọyọ. Gẹgẹ bawọn to fiṣẹlẹ naa to wa leti ṣe wi, wọn ni adugbo Ayekalẹ ni baba agbalagba to jẹ ọmọ bibi ilu Ṣaki yii n gbe, ṣugbọn lati igba pipẹ sẹyin ni aisan kan ti da a gunlẹ, ko si ti i ju oṣu meloo kan lọ ti ara rẹ ṣẹṣẹ n ya. Bi ara baba naa ṣe n ya lo bẹrẹ si i tọrọ baara lawọn otẹẹli kaakiri ilu Ṣaki, tori atijẹ atimu, awọn ẹlẹyinju aanu si maa n fun un lowo, owo naa ni wọn ni baba naa fi n dọgbọn sọrọ ara ẹ. Baara yii ni wọn ni baba naa fẹẹ lọọ tọrọ gẹgẹ bii iṣe rẹ lọjọ iṣẹlẹ yii, ṣugbọn bi ọkada to gun de otẹẹli ni afurasi ọdaran kan ti n tẹle e, gbogbo ibi ti baba naa ba rin si ni wọn ni Abubakar naa n rin si, bẹẹ ni wọn lo n wo fotifoti lati mọ boya awọn eeyan kan n ri oun. Ṣe Awodi oke ko kuku mọ pe ara ilẹ n wo oun, awọn ti wọn ti mọ baba naa deledele ni wọn fura si irin Fulani to n lugọ kaakiri yii, ni wọn ba lọọ ba a pe ki lo n wa. Wọn lafurasi ọdaran naa sọ pe ọrẹ oun ni baba arugbo toun n tẹle, o ni oun mọ baba naa daadaa ati pe adugbo kan naa lawọn jọ n gbe.


Bi ara baba naa ṣe n ya lo bẹrẹ si i tọrọ baara lawọn otẹẹli kaakiri ilu Ṣaki, tori atijẹ atimu, awọn ẹlẹyinju aanu si maa n fun un lowo, owo naa ni wọn ni baba naa fi n dọgbọn sọrọ ara ẹ. Baara yii ni wọn ni baba naa fẹẹ lọọ tọrọ gẹgẹ bii iṣe rẹ lọjọ iṣẹlẹ yii, ṣugbọn bi ọkada to gun de otẹẹli ni afurasi ọdaran kan ti n tẹle e, gbogbo ibi ti baba naa ba rin si ni wọn ni Abubakar naa n rin si, bẹẹ ni wọn lo n wo fotifoti lati mọ boya awọn eeyan kan n ri oun. Ṣe Awodi oke ko kuku mọ pe ara ilẹ n wo oun, awọn ti wọn ti mọ baba naa deledele ni wọn fura si irin Fulani to n lugọ kaakiri yii, ni wọn ba lọọ ba a pe ki lo n wa. Wọn lafurasi ọdaran naa sọ pe ọrẹ oun ni baba arugbo toun n tẹle, o ni oun mọ baba naa daadaa ati pe adugbo kan naa lawọn jọ n gbe. Ṣugbọn nigba toun ati baba foju rinju, Alagba Ogundiya loun ko mọ ọn ri, oun ko si ni ọrẹ to jẹ Fulani ri, lakara ba tu s’epo. Lọgan ni wọn ti pe awọn ẹṣọ Amọtẹkun lori aago, ti wọn si fa a le wọn lọwọ. Nigba to de ọfiisi awọn Amọtẹkun to wa laduugbo Ajegunlẹ, Abubakar jẹwọ pe loootọ loun ko mọ baba naa ri tẹlẹ, o ni adugbo Abalu ti ko jinna si agbegbe Kọọmi, niluu Ṣaki, ni Gaa awọn wa, ibẹ lo loun ti wa, iṣẹ darandaran loun n ṣe kaakiri inu igbo, ati pe ẹgbọn oun to porukọ ẹ ni Ibrahim to n fi ọkada ṣiṣẹ ṣe loun n pe lori aago.


Ṣugbọn nigba toun ati baba foju rinju, Alagba Ogundiya loun ko mọ ọn ri, oun ko si ni ọrẹ to jẹ Fulani ri, lakara ba tu s’epo. Lọgan ni wọn ti pe awọn ẹṣọ Amọtẹkun lori aago, ti wọn si fa a le wọn lọwọ. Nigba to de ọfiisi awọn Amọtẹkun to wa laduugbo Ajegunlẹ, Abubakar jẹwọ pe loootọ loun ko mọ baba naa ri tẹlẹ, o ni adugbo Abalu ti ko jinna si agbegbe Kọọmi, niluu Ṣaki, ni Gaa awọn wa, ibẹ lo loun ti wa, iṣẹ darandaran loun n ṣe kaakiri inu igbo, ati pe ẹgbọn oun to porukọ ẹ ni Ibrahim to n fi ọkada ṣiṣẹ ṣe loun n pe lori aago. Wọn lo tun jẹwọ pe oun n pe ẹgbọn oun ọhun lati wa nitosi ni, ko le ba oun gbe baba naa sa lọ, toun ba ti ji i gbe. Awọn ẹṣọ Amọtẹkun ti gba ọrọ wọnyi silẹ lẹnu afurasi ọdaran naa, wọn si ti kan sawọn agbofinro lati fa a le wọn lọwọ fun iwadii ati igbesẹ ofin to yẹ.


Wọn lo tun jẹwọ pe oun n pe ẹgbọn oun ọhun lati wa nitosi ni, ko le ba oun gbe baba naa sa lọ, toun ba ti ji i gbe. Awọn ẹṣọ Amọtẹkun ti gba ọrọ wọnyi silẹ lẹnu afurasi ọdaran naa, wọn si ti kan sawọn agbofinro lati fa a le wọn lọwọ fun iwadii ati igbesẹ ofin to yẹ.


Wọn ti mu Taye ati Isiaka, awọn ọmọ ẹgbẹ okunkun n’Ijanikin

Faith Adebọla, Eko ‘Ọmọ oró’ ni wọn mọ awọn gende meji tẹ ẹ n wo ninu fọto yii si, awọn ọdaju ọmọ ni wọn n pe bẹẹ, tori wọn yawọ ninu fifibọn paayan, ọmọ ẹlẹgbẹ okunkun ni wọn, idi ẹgbẹkẹgbẹ naa lọwọ awọn ọlọpaa si ti ba wọn, ti wọn fi gbe wọn janto. Taye Isreal lorukọ ẹni kin-in-ni, ekeji rẹ ni si n jẹ Isiaka Afeez. Agbegbe Ọtọ-Awori, ni Ijanikin, lọna Badagry, nipinlẹ Eko, lọwọ awọn agbofinro ti ba awọn mejeeji yii lọjọ Aiku, Sannde yii, aake sagila kan bayii ni wọn ka mọ wọn lọwọ, nibi ti wọn ti n le awọn ọmọ ẹlẹgbẹ okunkun mi-in kiri pe awọn fẹẹ gbẹsan lara wọn. Alukoro ileeṣẹ ọlọpaa Eko, Olumuyiwa Adejọbi sọ f’ALAROYE pe nnkan bii aago mọkanla alẹ ọjọ naa lawọn ọlọpaa teṣan Ijanikin gba ipe idagiri, wọn lẹnikan lo ta wọn lolobo pe awọn ọmọ ẹlẹgbẹ okunkun tun ti bẹrẹ ija wọn o, wọn ti n le ara wọn kiri, wọn si ti ko jinnijinni ba awọn olugbe agbegbe ọhun. Kia ni wọn lawọn ọlọpaa naa ti kan si awọn ọtẹlẹmuyẹ, bi wọn si ṣe de agbegbe naa ni wọn ṣe kongẹ awọn afurasi meji yii pẹlu aake ti wọn gbe dani, ni wọn ba mu wọn. Wọn tun dọdẹ awọn ẹlẹgbẹ okunkun mi-in ni ibuba wọn, ṣugbọn awọn yẹn tete fura, boya ẹnikan lo si sọ fun wọn, wọn ni kawọn ọlọpaa to debẹ ni kaluku wọn ti ya danu, ṣugbọn wọn ṣi n wa wọn lọwọ.


Alukoro ileeṣẹ ọlọpaa Eko, Olumuyiwa Adejọbi sọ f’ALAROYE pe nnkan bii aago mọkanla alẹ ọjọ naa lawọn ọlọpaa teṣan Ijanikin gba ipe idagiri, wọn lẹnikan lo ta wọn lolobo pe awọn ọmọ ẹlẹgbẹ okunkun tun ti bẹrẹ ija wọn o, wọn ti n le ara wọn kiri, wọn si ti ko jinnijinni ba awọn olugbe agbegbe ọhun. Kia ni wọn lawọn ọlọpaa naa ti kan si awọn ọtẹlẹmuyẹ, bi wọn si ṣe de agbegbe naa ni wọn ṣe kongẹ awọn afurasi meji yii pẹlu aake ti wọn gbe dani, ni wọn ba mu wọn. Wọn tun dọdẹ awọn ẹlẹgbẹ okunkun mi-in ni ibuba wọn, ṣugbọn awọn yẹn tete fura, boya ẹnikan lo si sọ fun wọn, wọn ni kawọn ọlọpaa to debẹ ni kaluku wọn ti ya danu, ṣugbọn wọn ṣi n wa wọn lọwọ. Lara awọn nnkan ija ti wọn ba lọwọ awọn afurasi ọdaran tọwọ ba yii ati ni ibuba wọn ni ibọn ibilẹ kan, ada ati ọbẹ oriṣiiriṣii, ọbẹ, oogun abẹnugọngọ, egboogi oloro ati amuku igbo. Wọn lawọn afurasi naa jẹwọ pe loootọ lawọn n ṣe ẹgbẹ imulẹ, eyi to lodi sofin, ati pe awọn ija nla kan wa laarin awọn ati awọn ẹlẹgbẹ wọn to n ṣe ẹgbẹ imulẹ keji, wọn lawọn lawọn n fi aake ati ibọn wa kiri lati gbẹsan. Ṣa, wọn ti taari awọn mejeeji yii si ẹka ọlọpaa ọtẹlẹmuyẹ ni Panti, Yaba, fun iṣẹ iwadii to lọọrin, kọmiṣanna ọlọpaa ipinlẹ Eko, Hakeem Odumosu, si ti paṣẹ pe ki wọn wa awọn ọmọ ẹlẹgbẹ okunkun yooku lagbegbe naa lawaari nibikibi ti wọn ba sa pamọ si.


Lara awọn nnkan ija ti wọn ba lọwọ awọn afurasi ọdaran tọwọ ba yii ati ni ibuba wọn ni ibọn ibilẹ kan, ada ati ọbẹ oriṣiiriṣii, ọbẹ, oogun abẹnugọngọ, egboogi oloro ati amuku igbo. Wọn lawọn afurasi naa jẹwọ pe loootọ lawọn n ṣe ẹgbẹ imulẹ, eyi to lodi sofin, ati pe awọn ija nla kan wa laarin awọn ati awọn ẹlẹgbẹ wọn to n ṣe ẹgbẹ imulẹ keji, wọn lawọn lawọn n fi aake ati ibọn wa kiri lati gbẹsan. Ṣa, wọn ti taari awọn mejeeji yii si ẹka ọlọpaa ọtẹlẹmuyẹ ni Panti, Yaba, fun iṣẹ iwadii to lọọrin, kọmiṣanna ọlọpaa ipinlẹ Eko, Hakeem Odumosu, si ti paṣẹ pe ki wọn wa awọn ọmọ ẹlẹgbẹ okunkun yooku lagbegbe naa lawaari nibikibi ti wọn ba sa pamọ si. O ni latigba degba lawọn yoo maa tọpinpin gbogbo ibuba tawọn afurasi ọdaran ‘ọmọ oro’ ẹlẹgbẹkẹgbẹ yii, ba mori mu si nipinlẹ Eko, lati fọwọ ofin mu wọn.


O ni latigba degba lawọn yoo maa tọpinpin gbogbo ibuba tawọn afurasi ọdaran ‘ọmọ oro’ ẹlẹgbẹkẹgbẹ yii, ba mori mu si nipinlẹ Eko, lati fọwọ ofin mu wọn.


Seriki awọn Hausa n’Ibadan ti ku o

Ọlawale Ajao, Ibadan Ọba awọn Hausa iyẹn Sarikin Huasawa ilu Ibadan Ṣaṣa, Alaaji Ahmed Dahiru Zungeeu, ti jade laye. Nnkan bii aago mẹsan-an alẹ ọjọ Aiku, Sannde, ọsẹ yii, lo jade laye laafin rẹ lagbegbe Ṣáṣá, nigboro Ibadan. Gẹgẹ bi ALAROYE ṣe gbọ, ẹni ọdun mẹrindinlọgọrin ni Zungeru, kọlọjọ too de. Sarkin Hausasawa jẹ olori awọn Hausa niluu naa. Aago meji ọsan ọjọ Aje ni wọn yoo sin in nilana isinku awọn Musulumi.


Ile-ẹjọ sun igbẹjọ Nnamdi Kanu si ọjọ kọkanlelogun, oṣu kẹwaa

Faith Adebọla Ọjọ kọkaknlelogun, oṣu kẹwaa, ọdun yii, ni wọn sun ẹjọ ajijagbara ọmọ ilẹ Ibo nni, Nnamdi Kanu si bayii. Eyi ko ṣẹyin bi ọkunrin naa ko ṣe yọju sile-ẹjọ nitori pe agbẹjọro rẹ, Ifeanyi Ejiofor, sọ pe awọn ti kọwe si kootu pe ki wọn gbe ọkunrin to n ja fun idasilẹ orileede Biafra naa kuro ni akata DSS, ki wọn gbe e lọ si ọgba ẹwọn ki awọn to ba fẹẹ ri i le maa ni anfaani lati ri i. Nidii eyi ni ọkunrin naa ko fi wa gẹgẹ bi agbẹjọro rẹ ṣe sọ. Ṣugbọn agbẹjọro ijọba, M.B Abubakar, sọ pe oun ṣetan lati tẹsiwaju ninu ẹjọ naa, ki oun si wi awijare toun bo tilẹ jẹ pe ẹni ti wọn fẹẹ ba rojọ ko si nile-ẹjọ Lẹyin eyi ni Adajọ Binta Nyako to yẹ ko gbọ ẹjọ ọhun sọ pe niwọn igba ti Nnamdi kanu ko ti si ni kootu, igbẹjọ ko le waye. Lo ba sun ẹjọ naa si ọjọ kọkanlelogun, oṣu kẹwaa, ọdun yii. Tẹ o ba gbagbe, laipẹ yii ni wọn ṣu ajijagbara Biafra naa rugudu lati orileede Kenya wa si Naijiria, ti wọn si ni ko waa jẹjọ ẹsun ọdaran, ipaniyan idaluru ati bẹẹ bẹẹ lọ ti wọn fi kan an Ọdun 2017 ni wọn ti n ba a ṣẹjọ naa ko too di pe o sa kuro ni Naijiria, ti ko si pada wa titi oṣu keje, ọdun yii, ti wọn gbe e wale lati orileede Kenya


Nitori Sunday Igboho, Akeugbagold ko awọn aafaa jọ lati gbadura fun un n’Ibadan

Jọke Amọri Ba a ṣe n sọ yii, ọpọlọpọ ọmọ Naijiria ni wọn ti wọle adura bayii, ti wọn si n gbadura kikan kikan pe ki Ọlọrun gba akoso, ko si ko Sunday Igboho jade ninu wahala ti ijọba Naijiria ko o si. Bi awọn oniṣẹṣe ṣe n gba tiwọn, bẹẹ lawọn Onigbagbọ ati Musulumi naa n gbadura. Lara awọn ti ko mu ọrọ naa ni kekere ni aafaa kan to fi ilu Ibadan ṣe ibugbe ti wọn n pe ni Sheik Akeugbagold Taofeeq. Ninu fidio kan ti ALAROYE ri lori ẹrọ ayelujara lo ṣafihan aafaa naa to ti ko awọn aafaa ẹgbẹ rẹ jọ, ti wọn si n gbadura kikan kikan pe ki Ọlọrun mu Sunday pada wale layọ ati alaafia. Ninu waasi rẹ lo ti sọ pe ki i ṣe aṣiṣe pe orileede Benin ni wọn ti mu Igboho. O ni eyi tọpẹ, nitori aarin awọn ọmọ iya rẹ to jẹ Yoruba lo wa.


Ninu fidio kan ti ALAROYE ri lori ẹrọ ayelujara lo ṣafihan aafaa naa to ti ko awọn aafaa ẹgbẹ rẹ jọ, ti wọn si n gbadura kikan kikan pe ki Ọlọrun mu Sunday pada wale layọ ati alaafia. Ninu waasi rẹ lo ti sọ pe ki i ṣe aṣiṣe pe orileede Benin ni wọn ti mu Igboho. O ni eyi tọpẹ, nitori aarin awọn ọmọ iya rẹ to jẹ Yoruba lo wa. Bakan naa ni Akeugbagold sọ pe adura ti awọn n gba lati oru, ti awọn si nigbagbọ pe Ọlọrun ti gbọ ni pe ki wọn ma ṣe da Sunday Igboho pada si Naijiria, dipo bẹẹ, ki adajọ fun un lanfaani lati maa lọ si orileede Germany to ni lọkan lati lọ. Bi eyi ko ba si ṣee ṣe, ki wọn fun un ni anfaani lati duro si ilẹ Benin. Eyi ko si mu iyọnu dani, nitori aarin awọn ọmọ iya rẹ lo wa.


Bakan naa ni Akeugbagold sọ pe adura ti awọn n gba lati oru, ti awọn si nigbagbọ pe Ọlọrun ti gbọ ni pe ki wọn ma ṣe da Sunday Igboho pada si Naijiria, dipo bẹẹ, ki adajọ fun un lanfaani lati maa lọ si orileede Germany to ni lọkan lati lọ. Bi eyi ko ba si ṣee ṣe, ki wọn fun un ni anfaani lati duro si ilẹ Benin. Eyi ko si mu iyọnu dani, nitori aarin awọn ọmọ iya rẹ lo wa. Aafaa yi ni, ‘Iwọ Ọlọrun, a ko lewe, a ko ni oogun, iwọn Ọlọrun la gbẹkẹle, a si nigbagbọ pe oju ko ni i ti wa. Ki i ṣe Akeugbagold nikan lo n gbadura yii. Ọpọlọpọ awọn oniṣẹṣe, awọn Onigbagbọ atawọn eeyan loriṣiriṣii ni wọn wọle adura pe ki Ọlọrun fa Igboho yọ lọwọ ọfin ijọba Naijiria.


Aafaa yi ni, ‘Iwọ Ọlọrun, a ko lewe, a ko ni oogun, iwọn Ọlọrun la gbẹkẹle, a si nigbagbọ pe oju ko ni i ti wa. Ki i ṣe Akeugbagold nikan lo n gbadura yii. Ọpọlọpọ awọn oniṣẹṣe, awọn Onigbagbọ atawọn eeyan loriṣiriṣii ni wọn wọle adura pe ki Ọlọrun fa Igboho yọ lọwọ ọfin ijọba Naijiria.


Wọn ti gbe Sunday Igboho dele-ẹjọ

Faith Adebọla Sunday Igboho ti wa nile-ẹjọ, igbẹjọ yoo si bẹrẹ ni ketẹ ti awọn agbẹjọro ati adajọ ti yoo gbọ ẹjọ naa ba ti wọle sibi igbẹjọ. Ọpọlọpọ awọn ọba, awọn ọmọ Yoruba to wa ni ilẹ Benin atawọn ti wọn lọ lati Naijiria ni wọn ti wa nile-ẹjọ bayii, ti wọn n reti ki igbẹjọ bẹrẹ ni pẹrẹu. Ọpọ awọn eeyan ni ALAROYE gbọ pe wọn ko raaye wọle sinu ile-ẹjọ yii gẹgẹ bi ẹnikan to wa nibi igbẹjọ yii ṣe fi to wa leti. O ni ọpọ eeyan lo wa nita ti wọn ko jẹ ki wọn wọle. Eyi ko si sẹyin iṣẹlẹ to ṣẹlẹ ni Ọjọbọ, Tọsidee, ọsẹ to kọja, ti wọn kọkọ gbe Oloye Sunday Igboho lọ sile-ẹjọ, ti kootu naa si kun akunfaya debii pe o nira lati dari awọn ero naa. Eyi ni wọn lo fa a ti wọn ko ṣe fun ọpọ eeyan ni anfaani lati wa ninu kootu yii, to jẹ pe ita ni wọn duro si.


Wọn ti gbe Sunday Igboho dele-ẹjọ

O ni ọpọ eeyan lo wa nita ti wọn ko jẹ ki wọn wọle. Eyi ko si sẹyin iṣẹlẹ to ṣẹlẹ ni Ọjọbọ, Tọsidee, ọsẹ to kọja, ti wọn kọkọ gbe Oloye Sunday Igboho lọ sile-ẹjọ, ti kootu naa si kun akunfaya debii pe o nira lati dari awọn ero naa. Eyi ni wọn lo fa a ti wọn ko ṣe fun ọpọ eeyan ni anfaani lati wa ninu kootu yii, to jẹ pe ita ni wọn duro si. Awọn ọba Yoruba to wa ni Benin ko gbẹyin ninu awọn to wa ni kootu naa lati ṣatilẹyin fun Igboho. Tẹ o ba gbagbe, lọjọ Aiku, Sannde, ọsẹ yii, ni Olubadan tilẹ Ibadan, Ọba Saliu Adetunji, naa ran awon ikọ kan lọ si orileede Olominira Benini lati ṣatilẹyin fun Igboho, ati lati wo bi ẹjọ naa yoo ṣe lo si. Bi ijọba Naijria ko ba gbe ẹjọ mi-in dide yatọ si eyi ti ile-ẹjọ jokoo lori rẹ ni Ọjọbọ, Tọsidee ,to kọja, ireti wa pe wọn yoo da Sunday Igboho silẹ lonii, ọjọ Aje, gẹgẹ bi ọkan ninu awọn agbẹjọro agba kan, Oluṣẹgun Fawọle ṣe sọ fun tẹlifiṣan ori ẹrọ ayelujara kan.


Wọn ti gbe Sunday Igboho dele-ẹjọ

Awọn ọba Yoruba to wa ni Benin ko gbẹyin ninu awọn to wa ni kootu naa lati ṣatilẹyin fun Igboho. Tẹ o ba gbagbe, lọjọ Aiku, Sannde, ọsẹ yii, ni Olubadan tilẹ Ibadan, Ọba Saliu Adetunji, naa ran awon ikọ kan lọ si orileede Olominira Benini lati ṣatilẹyin fun Igboho, ati lati wo bi ẹjọ naa yoo ṣe lo si. Bi ijọba Naijria ko ba gbe ẹjọ mi-in dide yatọ si eyi ti ile-ẹjọ jokoo lori rẹ ni Ọjọbọ, Tọsidee ,to kọja, ireti wa pe wọn yoo da Sunday Igboho silẹ lonii, ọjọ Aje, gẹgẹ bi ọkan ninu awọn agbẹjọro agba kan, Oluṣẹgun Fawọle ṣe sọ fun tẹlifiṣan ori ẹrọ ayelujara kan.


Aarẹ Buhari n lọ sibi ipade kan ni  London, yoo fẹsẹ kan ya sọsibitu ẹ

Faith Adebọla Iroyin to tẹ wa lọwọ ni pe Aarẹ orileede wa, Muhammadu Buhari, yoo gbera lọ si London lonii ọjọ Aje ti i ṣe ọjọ kẹrindinlọgbọn, oṣu keje yii. Atẹjade kan to tẹ ALAROYE lọwọ, eyi ti Oludamọran rẹ lori eto iroyin, Fẹmi Adeṣina, fọwọ si lo ti ṣalaye pe Buhari Buhari yoo tẹkọ leti lọ si orileede United Kingdom, lati kopa ninu ipade kan to ni i ṣe pẹlu ṣiṣe onigbọwọ fun eto ẹkọ lagbaaye ti wọn pe ni (Global Education Summit on Financing Global Patnership fpor Education) Ipade ọhun to ni Olori ilẹ Gẹẹsi, Boris Johnson, ati Aarẹ orileede Kenya, Uhru Kenyata, ni yoo gbalejo rẹ lo ni awọn aarẹ orileede, awọn alẹnulọrọ atawọn ọdọ ni yoo kopa ninu rẹ lati ṣaṣaro lori ọna lati mu ayipada ba eto ẹkọ ni awọn orileede ti ajọṣepọ yii ti n waye nipa ṣiṣẹ amulo awọn ohun to le ṣanfaani fun ara wọn lati ara awọn orileede yii. Bakan naa lo ni eto yii yoo fun awọn adari yii ni anfaani lati ṣe ipinnu ati ẹjẹ lati ṣatilẹyin fun eto yii laarin ọdun marun-un, eyi ti yoo fun wọn lanfaani lati mu ayipada ba eto ẹkọ ni awọn orileede bii aadọrun-un ti ajọṣe ti jọ wa. Lẹyin ipade yii ni wọn ni Aarẹ Buhari yoo tun lo ọjọ diẹ lati fi ṣayẹwo ara rẹ nileewosan. Ọṣẹ keji, ninu oṣu kẹjọ, nireti wa pe yoo pada de.


Awọn adajọ bii mẹjọ ni yoo ṣoju Sunday Igboho nile-ẹjọ ni Benin

Faith Adebọla Awọn adajọ bii mẹjọ lo ti n gbara di lati yọju si ile-ẹjọ giga to wa ni Rue 447, Cotonou, Benin 02BP2004, ilu Cotonou, lorileede Benin, ti igbẹjọ Sunday Igboho yoo ti waye ni Mọnde, ọjọ Aje, ọsẹ yii. Nigba to n sọrọ nipa bi igbẹjọ naa yoo ṣe lọ fun ileeṣẹ tẹlifiṣan Heritage, Ọmọwe Falọla to jẹ olori awọn agbẹjọro ti yoo duro fun Sunday Igboho nile-ẹjọ sọ pe awọn agbẹjọro bii mẹjọ lo ti wa nikalẹ lati lọ si kootu laaarọ ọjọ Aje. O ni agbẹjọro ọmọ Yoruba kan to wa niluu oyinbo tiẹ pe oun, to sọ fun oun pe oun fẹẹ wale, toun si sọ fun un pe ko ma wulẹ ṣe iyọnu nitori owo baalu, nitori ko fi bẹẹ si owo lati fun un, ṣugbọn ọkunrin na sọ pe ọmọ Yoruba loun, ọrọ to si wa nilẹ yii, ọmọ Yoruba lo kan, o ni oun maa waa darapọ mọ wọn. O ni pẹlu eleyii, ireti wa pe didun lọsan yoo so.


Gbogbo wa la maa ri Sunday Igboho laipẹ yii- Lọọya Fawọle

Faith Adebọla Ọkan ninu awọn agbẹjọro ti yoo ṣaaju igbẹjọ Sunday Adeyẹmọ to n jijangbara fun Yoruba nni, Ọmọwe Malik Oluṣẹgun Falọla, ti fi da awọn eeyan loju pe awọn ọmọ Yoruba yoo foju kan Sunday laipẹ yii. Malik sọrọ yii ninu ifọrọwerọ kan to ṣe pẹlu ileeṣẹ tẹlifiṣan ori ẹrọ ayelujara to wa niluu oyinbo, Heritage tẹlifiṣan ni ọjọ Aiku, Sannde, ọsẹ yii. Nigba to n ṣalaye ipa to ti sa lori ọrọ Sunday Igboho, ọkunrin naa sọ pe Ọjọbọ, Tọsidee, ọsẹ to kọja ni oun kuro ni orileede France, ni nnkan bii aago meji Ọjọbọ, Tọsidee, toun ti n ṣiṣẹ agbẹjọro, oun si balẹ si ilẹ Benin ni nnkan bii aago mejila ọjọ Ẹti, Furaidee. Falọla ni nitori awọn iwe oriṣiiriṣii ti wọn ni ki oun lọọ mu wa ki oun too le ri lo jẹ ki oun pẹ. Eyi ni wọn fi ni ki oun pada wa ni ọjọ Abamẹta, Satide. Agbẹjọro yii ni oun lọ si ọdọ Igboho laaarọ ọjọ Abamẹta, oun si ri Igboho, ṣugbọn niṣe ni wọn so ṣeeni mọ ọn lọwọ siwaju.


Falọla ni nitori awọn iwe oriṣiiriṣii ti wọn ni ki oun lọọ mu wa ki oun too le ri lo jẹ ki oun pẹ. Eyi ni wọn fi ni ki oun pada wa ni ọjọ Abamẹta, Satide. Agbẹjọro yii ni oun lọ si ọdọ Igboho laaarọ ọjọ Abamẹta, oun si ri Igboho, ṣugbọn niṣe ni wọn so ṣeeni mọ ọn lọwọ siwaju. Ọkunrin yii ni ipo ti oun ba a yii ko dun mọ oun ninu, o ni oun sọ fun wọn pe o lodi sofin lati so o lọwọ si iwaju bi wọn ti ṣe e. Awọn eeyan naa ni ki i ṣe pe ẹnikẹni lo ni ki awọn so o lọwọ, ṣugbọn ẹru n ba awọn, ko maa baa sa lọ, ko si di wahala si awọn lọrun lawọn fi so o bẹẹ. Agbẹjọro Fawọle ni oju ẹsẹ loun bẹrẹ si i pe awọn adajọ kan nibẹ pe ko tọna labẹ ofin bi wọn ṣe so o lọwọ. Agbẹjọro yii ni ki oun too pada de, wọn ti yọ panpẹ ti wọn ko si i lọwọ.


Ọkunrin yii ni ipo ti oun ba a yii ko dun mọ oun ninu, o ni oun sọ fun wọn pe o lodi sofin lati so o lọwọ si iwaju bi wọn ti ṣe e. Awọn eeyan naa ni ki i ṣe pe ẹnikẹni lo ni ki awọn so o lọwọ, ṣugbọn ẹru n ba awọn, ko maa baa sa lọ, ko si di wahala si awọn lọrun lawọn fi so o bẹẹ. Agbẹjọro Fawọle ni oju ẹsẹ loun bẹrẹ si i pe awọn adajọ kan nibẹ pe ko tọna labẹ ofin bi wọn ṣe so o lọwọ. Agbẹjọro yii ni ki oun too pada de, wọn ti yọ panpẹ ti wọn ko si i lọwọ. Nigba ti wọn n beere lọwọ agbẹjọro yii pe ṣe alaafia ni Igboho wa, o ni ko si ohun to ṣe e. Ta a ba ti yọwọ ara riro, ori fifọ, atawọn nnkan pẹẹpẹẹ pẹẹ bẹẹ, ko si ohun to ṣe e. O fi kun un pe awọn ti gba dokita, wọn ti ṣayẹwo fun un, bẹẹ ni wọn ti fun un ni itọju to yẹ. Awọn si ti gba iwe lọdọ awọn dokita, gbogbo awọn iwe yii lawọn maa ko lọ sile-ẹjọ gẹgẹ bii ẹri lati pe ki awọn adajọ tu u silẹ. Lara ipa ti ọkunrin naa ni oun tun sa ni pe oun ri i pe iyawo rẹ ni anfaani lati ri i, ko si maa gbe ounjẹ wa fun un.


Nigba ti wọn n beere lọwọ agbẹjọro yii pe ṣe alaafia ni Igboho wa, o ni ko si ohun to ṣe e. Ta a ba ti yọwọ ara riro, ori fifọ, atawọn nnkan pẹẹpẹẹ pẹẹ bẹẹ, ko si ohun to ṣe e. O fi kun un pe awọn ti gba dokita, wọn ti ṣayẹwo fun un, bẹẹ ni wọn ti fun un ni itọju to yẹ. Awọn si ti gba iwe lọdọ awọn dokita, gbogbo awọn iwe yii lawọn maa ko lọ sile-ẹjọ gẹgẹ bii ẹri lati pe ki awọn adajọ tu u silẹ. Lara ipa ti ọkunrin naa ni oun tun sa ni pe oun ri i pe iyawo rẹ ni anfaani lati ri i, ko si maa gbe ounjẹ wa fun un. O sọ pe wọn ko fun un ni anfaani yii tẹlẹ, ṣugbọn nigba ti oun ba awọn tọrọ kan sọrọ, wọn ti fun iyawo rẹ ni anfaani lati maa ri i, ko si maa gbe ounjẹ wa fun un, ko si maa waa wo o lẹẹmẹta lojumọ. O ni pẹlu bi gbogbo nnkan ṣe n lọ, awọn eeyan maa ri Sunday Igboho laipẹ yii.


O sọ pe wọn ko fun un ni anfaani yii tẹlẹ, ṣugbọn nigba ti oun ba awọn tọrọ kan sọrọ, wọn ti fun iyawo rẹ ni anfaani lati maa ri i, ko si maa gbe ounjẹ wa fun un, ko si maa waa wo o lẹẹmẹta lojumọ. O ni pẹlu bi gbogbo nnkan ṣe n lọ, awọn eeyan maa ri Sunday Igboho laipẹ yii.


Awọn ọba Yoruba nilẹ Benin ṣepade, wọn fẹẹ kọwe si Aarẹ wọn nitori Sunday Igboho

Adefunkẹ Adebiyi, Abẹokuta Gẹgẹ bi igbiyanju tiwọn lori ọrọ ajijagba ọmọ Yoruba nni, Sunday Igboho, awọn ọba ilẹ Yoruba lorilẹ-ede Olominira Benin ti lawọn yoo kọwe si aarẹ orilẹ-ede naa, Ọgbẹni Patrice Talon, ki Aarẹ naa le wo ohun ti yoo ba ṣe si i. Ninu fidio kan to gba ori ẹrọ ayelujara kan ti wọn ti sọ nipa ipade naa ni awọn ọba alaye yii ti ṣalaye pe ki i ṣe Aarẹ orileede wọn nikan ni wọn fẹẹ kọwe ọhun si, bakan naa ni wọn tun lawọn yoo kọ lẹta si minista eto idajọ, minister ọrọ abele ati olori ile-igbimọ aṣofin wọn. Ipade kan lawọn ọba alaye yii ṣe lọjọ Aiku, Sannde, ọsẹ yii, laafin Ajohoun, nilẹ Olominira Benin, lẹyin ti wọn pari ipade ọhun ni wọn fi to awọn akọroyin leti pe awọn fẹnu ko lati kọwe sawọn eeyan yii, nitori Igboho to wa lahaamọ ni Benin. Bo tilẹ jẹ pe wọn ko sọ pato ohun ti lẹta naa yoo da le lori, wọn ṣeleri pe awọn yoo jẹ kawọn akọroyin mọ abajade iwe tawọn fẹẹ kọ naa lẹyin tawọn ba fi i ranṣẹ tan. Awọn ọba naa sọ pe bawọn ba n sọ koko iwe naa jade lai ti gbe igbesẹ rẹ, o ṣee ṣe ko ma ri itẹwọgba bawọn ṣe gbero ẹ. Bakan naa ni Ọba Ajohoun to jẹ alaga awọn lọba lọba nibẹ sọ pe oun ko ni i fakoko ṣofo lori ọrọ yii, kiakia loun yoo gbera lọ si Cotonou lati ri i pe iwe yii tẹ awọn to yẹ lọwọ lasiko to yẹ.


Awọn eeyan ma daju o! Wọn si ge ọwọ onibaara lọ n’Ibadan

Ọlawale Ajao, Ibadan Ko si bi eeyan yoo ṣe ri ọkunrin onibaara kan nibi to ti n jẹrora nilẹẹlẹ ti aanu ẹ ko ni i ṣe oluwarẹ pẹlu bi awọn ọdaju ẹda kan ṣe ge e lapa mejeeji, ti awọn ageku apa naa si n ṣẹjẹ wọruwọru bíi igba ti wọn ṣẹṣẹ fọbẹ du maaluu lọrun. Ọkunrin arọ ti ọpọ eeyan mọ bii ẹni mowo lagbegbe Isalẹ-Ijẹbu, niluu Ibadan, yii ni wọn deede ge ọrun ọwọ ẹ mejeeji lọ laaarọ kutu ọjọ Ẹti, Furaidee, ọjọ kẹtalelogun, oṣu keje, ọdun 2021 yii. Ohun to tubọ mu ki aanu ikunlẹ abiamọ ṣe awọn to ri i lojumọmọ ọjọ ọhun ni bo ṣe jẹ pe ọkunrin naa ko ti i ku, to jẹ pe niṣe lo kan n jẹrora loju kan naa nibẹ. Ṣaaju iṣẹlẹ yii, idi lonibaara yii fi maa n wọ rin, to sì maa n ṣagbe kaakiri agbegbe Isalẹ-Ijẹbu pẹlu iranlowo ọwọ mejeeji, nitori arọ ti ko rẹsẹ fi rin ni. Iwa ika ti awọn adaniloro eeyan hu si i yii ni ko fi da ni loju pe ọkunrin alagbe naa le ru oro nla to n jẹ latara iṣẹlẹ naa la, nitori ko ṣee ṣe fun un lati kuro loju kan ti wọn ti ge e lapa mejeeji lọ naa. Bo tilẹ jẹ pe ko sẹni to mọ eeyan to huwa odoro ọhun, awọn to ba akọroyin wa sọrọ lori iṣẹlẹ yii gba pe oogun ni wọn fi ọrun ọwọ arọ naa mejeeji ṣe.


Ṣaaju iṣẹlẹ yii, idi lonibaara yii fi maa n wọ rin, to sì maa n ṣagbe kaakiri agbegbe Isalẹ-Ijẹbu pẹlu iranlowo ọwọ mejeeji, nitori arọ ti ko rẹsẹ fi rin ni. Iwa ika ti awọn adaniloro eeyan hu si i yii ni ko fi da ni loju pe ọkunrin alagbe naa le ru oro nla to n jẹ latara iṣẹlẹ naa la, nitori ko ṣee ṣe fun un lati kuro loju kan ti wọn ti ge e lapa mejeeji lọ naa. Bo tilẹ jẹ pe ko sẹni to mọ eeyan to huwa odoro ọhun, awọn to ba akọroyin wa sọrọ lori iṣẹlẹ yii gba pe oogun ni wọn fi ọrun ọwọ arọ naa mejeeji ṣe. Gẹgẹ bi olugbe agbegbe ọhun kan, Jide Ọlaoye, ṣe sọ fakọroyin wa, “Iṣẹ ọwọ awọn to maa n fi ẹya ara eeyan ṣoogun owo lẹ ri yẹn. Iru iṣẹlẹ yẹn pọ lagbegbe yii. Ṣe ẹ mọ pe laipẹ yii ni wọn ba awọn ẹya eeyan kaakiri oju titi Isalẹ-Ijẹbu nibi lọ sọna Ọja’ba.”


Gẹgẹ bi olugbe agbegbe ọhun kan, Jide Ọlaoye, ṣe sọ fakọroyin wa, “Iṣẹ ọwọ awọn to maa n fi ẹya ara eeyan ṣoogun owo lẹ ri yẹn. Iru iṣẹlẹ yẹn pọ lagbegbe yii. Ṣe ẹ mọ pe laipẹ yii ni wọn ba awọn ẹya eeyan kaakiri oju titi Isalẹ-Ijẹbu nibi lọ sọna Ọja’ba.”


Nitori Igboho, Olubadan ran ikọ lọ si orileede Benin

Ọlawale Ajao, Ibadan Ṣe owe Yoruba lo sọ pe ọmọ ẹni ko le ṣe idi bẹbẹrẹ ka fi ilẹkẹ sidii ọmọ ẹlomi-in, eyi lo difa fun Olubadan tilẹ Ibadan, Ọba Saliu Adetunji, Aje Ogungunnisọ, to fi ran awọn aṣoju lati ilẹ Ibadan lọ si orileede Olominira Benin, lati lọọ ṣabẹwo si Sunday Adeyẹmọ ti gbogbo eeyan mọ si Sunday Igboho, ati lati mọ bi igbẹjọ ti yoo waye ni ọjọ Aje, Mọnde, ọsẹ yii yoo ṣe lọ si. Lẹyin ipade awọn oloye ilu naa ti wọn ṣe nile Olubadan to wa ni Popo Yemọja, niluu Ibadan lọjọ Aiku, Sannde, ọsẹ yii, ni igbesẹ yii waye. Nigba ti ALAROYE pe Akọwe iroyin Olubadan, Ọgbẹni Adeọla Ọlọkọ lori foonu, ọkunrin naa fidi rẹ mulẹ fun akọroyin wa pe loootọ ni Kabiyesi ran awọn aṣoju lọ si orileede Benin lati mọ bi igbẹjọ naa ṣe n lọ si. Olubadan ni igbesẹ yii waye lati fi ọkan awọn eeyan balẹ, paapaa awọn ti wọn n fẹhonu han lori ọrọ yii ati awọn ti wọn ro pe niṣe ni Olubadan kawọ gbera ti ko ṣe nnkan kan lori rẹ yii. Kabiyesi ṣalaye pe ilu Ibadan ni Sunday n gbe, o bimọ s’Ibadan, ibẹ naa lo ti tọju awọn ọmọ rẹ, o niṣẹ aje s’Ibadan, o si jẹ ojuṣe ọba alaye yii lati daabo bo gbogbo awọn ti wọn ba wa ni akata rẹ labẹ ofin. Eyi naa lo si mu igbesẹ ti awọn fẹẹ gbe yii waye.


Olubadan ni igbesẹ yii waye lati fi ọkan awọn eeyan balẹ, paapaa awọn ti wọn n fẹhonu han lori ọrọ yii ati awọn ti wọn ro pe niṣe ni Olubadan kawọ gbera ti ko ṣe nnkan kan lori rẹ yii. Kabiyesi ṣalaye pe ilu Ibadan ni Sunday n gbe, o bimọ s’Ibadan, ibẹ naa lo ti tọju awọn ọmọ rẹ, o niṣẹ aje s’Ibadan, o si jẹ ojuṣe ọba alaye yii lati daabo bo gbogbo awọn ti wọn ba wa ni akata rẹ labẹ ofin. Eyi naa lo si mu igbesẹ ti awọn fẹẹ gbe yii waye. Nigba ti akọroyin wa beere iye awọn ti Kabiyesi ran lọ ati orukọ wọn, Ọlọkọ ni Kabiyesi ko fẹẹ darukọ awọn to ran lọ, bẹẹ ni ko si fẹẹ sọ iye wọn. Ṣugbọn loootọ ni Olubadan ran awọn eeyan naa lọ si Benin lati wo bi igbẹjọ naa ṣe n lọ ati lati mọ boya wọn n tẹle ofin lorileede naa. Nigba ti akọroyin wa ṣalaye fun agbẹnusọ ọba naa pe ẹnikẹni lo le lọ si ilẹ Benin lati lọọ wo igbejọ naa, ti a si beere pe njẹ awọn nnkan mi-in wa ti Kabiyesi ran wọn lati ṣe nibẹ, Ọlọkọ ni iṣẹ ti wọn ran wọn naa niyẹn.


Nigba ti akọroyin wa beere iye awọn ti Kabiyesi ran lọ ati orukọ wọn, Ọlọkọ ni Kabiyesi ko fẹẹ darukọ awọn to ran lọ, bẹẹ ni ko si fẹẹ sọ iye wọn. Ṣugbọn loootọ ni Olubadan ran awọn eeyan naa lọ si Benin lati wo bi igbẹjọ naa ṣe n lọ ati lati mọ boya wọn n tẹle ofin lorileede naa. Nigba ti akọroyin wa ṣalaye fun agbẹnusọ ọba naa pe ẹnikẹni lo le lọ si ilẹ Benin lati lọọ wo igbejọ naa, ti a si beere pe njẹ awọn nnkan mi-in wa ti Kabiyesi ran wọn lati ṣe nibẹ, Ọlọkọ ni iṣẹ ti wọn ran wọn naa niyẹn. Tẹ o ba gbagbe, ọsẹ to kọja ni awọn to n fẹhonu han nipa bi wọn ṣe mu Oloye Sunday Igboho ya lọ si aafin Olubadan, ti wọn si rọ ọba alaye naa lati wa gbogbo ọna ki wọn le da Igboho silẹ lai gbe e wa si Naijiria. Ọjọ Aje, Mọnde, ọsẹ yii ni igbẹjọ yoo tun waye lori ẹjọ ti wọn n ba a ṣe ni orileede Benin.


Tẹ o ba gbagbe, ọsẹ to kọja ni awọn to n fẹhonu han nipa bi wọn ṣe mu Oloye Sunday Igboho ya lọ si aafin Olubadan, ti wọn si rọ ọba alaye naa lati wa gbogbo ọna ki wọn le da Igboho silẹ lai gbe e wa si Naijiria. Ọjọ Aje, Mọnde, ọsẹ yii ni igbẹjọ yoo tun waye lori ẹjọ ti wọn n ba a ṣe ni orileede Benin.


APC lo yege ibo alaga kansu ni gbogbo ijọba ibilẹ ogun nipinlẹ Ogun

Adefunkẹ Adebiyi, Abẹokuta Ẹyọ kan ṣoṣo bayii ko ṣẹku ninu ijọba ibilẹ Ogun to wa nipinlẹ Ogun, eyi ti ẹgbẹ oṣelu APC ko mu ninu ibo ijọba ibilẹ ti wọn di lọjọ Satide to kọja yii, iyẹn fun ti awọn alaga ijọba ibilẹ. Gbogbo awọn to dupo ṣiamaanu wọn lo wọle pata. Aarọ kutu ọjọ Sannde ti i ṣe ọjọ kẹẹẹdọgbọn, oṣu keje, ni Alaga ajọ eleto idibo Ogun, Ọgbẹni Babatunde Osibodu, ti kede pe ijọba ibilẹ mẹtadinlogun (17) ti ja mọ APC lọwọ nipo alaga, iyẹn ninu ijọba ibilẹ Ogun to wa nipinlẹ yii. Nigba ti yoo fi di aago meji-aabọ ọsan ọjọ Sannde naa, Osibodu ti kede pe gbogbo ijọba ibilẹ Ogun pata ti ja mọ APC lọwọ fawọn alaga, ko si ẹgbẹ alatako kankan to rọwọ mu, awọn ondije lẹgbẹ APC ni kinni naa bọ si lọwọ gbogbo. Alaga OGSIC ṣalaye pe apapọ ibo ti wọn di fun ipo alaga lawọn ijọba ibilẹ ogun nipinlẹ Ogun jẹ ẹgbẹrun lọna irinwo din mẹrin, ojilelẹgbẹta ati ẹyọ kan (396, 641). O ni awọn yoo fi abajade ibo awọn kansilọ naa sita tawọn ba ṣetan.


Nigba ti yoo fi di aago meji-aabọ ọsan ọjọ Sannde naa, Osibodu ti kede pe gbogbo ijọba ibilẹ Ogun pata ti ja mọ APC lọwọ fawọn alaga, ko si ẹgbẹ alatako kankan to rọwọ mu, awọn ondije lẹgbẹ APC ni kinni naa bọ si lọwọ gbogbo. Alaga OGSIC ṣalaye pe apapọ ibo ti wọn di fun ipo alaga lawọn ijọba ibilẹ ogun nipinlẹ Ogun jẹ ẹgbẹrun lọna irinwo din mẹrin, ojilelẹgbẹta ati ẹyọ kan (396, 641). O ni awọn yoo fi abajade ibo awọn kansilọ naa sita tawọn ba ṣetan. O fi idunnu rẹ han si bi ibo naa ṣe lọ nirọwọ-rọsẹ, o si dupẹ lọwọ awọn eeyan ti wọn huwa ọmọluabi, ti idibo naa fi yọri si rere. Bakan naa lo dupẹ lọwọ awọn agbofinro ti wọn ṣiṣẹ aabo lasiko ibo yii, o si rọ awọn ti wọn jawe olubori lati ṣe awọn ti wọn fidi rẹmi daadaa. Ki wọn ma ṣe ri wọn bii alatako.


O fi idunnu rẹ han si bi ibo naa ṣe lọ nirọwọ-rọsẹ, o si dupẹ lọwọ awọn eeyan ti wọn huwa ọmọluabi, ti idibo naa fi yọri si rere. Bakan naa lo dupẹ lọwọ awọn agbofinro ti wọn ṣiṣẹ aabo lasiko ibo yii, o si rọ awọn ti wọn jawe olubori lati ṣe awọn ti wọn fidi rẹmi daadaa. Ki wọn ma ṣe ri wọn bii alatako.


Wọn ṣi n wa babalawo tawọn ọtẹlẹmuyẹ gbe lọ n’Ikẹrẹ-Ekiti

Taofiq Surdiq, Ado-Ekiti Inu idaamu ni awọn ẹbi gbajugbaja babalawo kan n’Ikẹrẹ-Ekiti, Ọgbẹni Dada Ifasootọ, wa bayii latigba ti awọn kan ti wọn wọṣọ ologun ti waa gbe e lọ lalẹ ọjọ Ẹti, Furaidee, to kọja, titi ta a si fi pari iroyin yii, wọn o ti i ri i. Iya to bi Dada, Beatrice Ifasootọ, lo kegbajare faye lẹyin iṣẹlẹ naa. O ni awọn kan ti wọn wọṣọ ologun, ti wọn si dihamọra ni wọn wọle waa gbe ọmọ oun lalẹ ọjọ naa, ni nnkan bii aago mẹjọ alẹ. Mama sọ pe ohun ti awọn ologun naa sọ fọmọ oun ni pe awọn fẹẹ gbe iṣẹ kan fun un, awọn si fẹẹ ba a dunaa-dura lori rẹ, nitori naa, ko maa ba awọn kalọ. Koda, mọto awọn ologun lawọn to waa gbe e naa gbe wa gẹgẹ bi iya ṣe wi, nọmba idanimọ to wa lara ọkọ naa si jẹ ti olu ilu ilẹ wa, Abuja. Gẹgẹ bawọn eeyan ṣe wi, babalawo to gbona gidi ni Dada Ifasootọ ti wọn ni ọjọ ori ẹ ko ju ọgbọn ọdun lọ, ṣugbọn bi wọn ṣe waa gbe e lọ yii ko ye ẹnikẹni. Iya rẹ sọ pe ọmọ oun ko ba ẹnikẹni daṣẹ pọ, oun ko si ro pe o ṣẹ ẹṣẹ kan to fi di pe wọn waa gbe e lai jẹ ki ẹnikẹni tẹle e, tawọn ko si ti i mọ ibi to wọlẹ si titi dasiko yii.


Koda, mọto awọn ologun lawọn to waa gbe e naa gbe wa gẹgẹ bi iya ṣe wi, nọmba idanimọ to wa lara ọkọ naa si jẹ ti olu ilu ilẹ wa, Abuja. Gẹgẹ bawọn eeyan ṣe wi, babalawo to gbona gidi ni Dada Ifasootọ ti wọn ni ọjọ ori ẹ ko ju ọgbọn ọdun lọ, ṣugbọn bi wọn ṣe waa gbe e lọ yii ko ye ẹnikẹni. Iya rẹ sọ pe ọmọ oun ko ba ẹnikẹni daṣẹ pọ, oun ko si ro pe o ṣẹ ẹṣẹ kan to fi di pe wọn waa gbe e lai jẹ ki ẹnikẹni tẹle e, tawọn ko si ti i mọ ibi to wọlẹ si titi dasiko yii. DSS ni Iya Dada sọ pe wọn kọ si ara aṣọ awọn to waa gbe ọmọ oun lọ, o ni awọn eeyan ti wọn le kawe ni wọn sọ bẹẹ foun. Mama ẹni aadọrin ọdun naa sọ pe eyi to wu ko tiẹ jẹ, ki wọn ṣaa ba oun da ọmọ oun pada laaye loun n beere, kawọn ologun naa ma ka oun leyin ọọkan, nitori ọmọ oun ki i ṣe ole, babalawo ni. “Ẹṣẹ wo lọmọ mi le ṣẹ ti wọn fi maa waa mu un lai sọ ibi ti wọn ti waa gbe e?


DSS ni Iya Dada sọ pe wọn kọ si ara aṣọ awọn to waa gbe ọmọ oun lọ, o ni awọn eeyan ti wọn le kawe ni wọn sọ bẹẹ foun. Mama ẹni aadọrin ọdun naa sọ pe eyi to wu ko tiẹ jẹ, ki wọn ṣaa ba oun da ọmọ oun pada laaye loun n beere, kawọn ologun naa ma ka oun leyin ọọkan, nitori ọmọ oun ki i ṣe ole, babalawo ni. “Ẹṣẹ wo lọmọ mi le ṣẹ ti wọn fi maa waa mu un lai sọ ibi ti wọn ti waa gbe e? “Mo n bẹ awọn ọmọ Naijiria ki wọn da si ọrọ yii, ki wọn ran mi lọwọ lati wa ọmọ mi jade ni ibikibi to ba wa” Bẹẹ ni Iya Dada wi.


“Mo n bẹ awọn ọmọ Naijiria ki wọn da si ọrọ yii, ki wọn ran mi lọwọ lati wa ọmọ mi jade ni ibikibi to ba wa” Bẹẹ ni Iya Dada wi.


Ọwọ tẹ ayederu lọọya to tun n pe ara ẹ lọba l’Ekiti

Taofeek Surdiq, Ado-Ekiti Ọwọ ọlọpaa ipinlẹ Ekiti ti tẹ ọkunrin kan, Rufus Ajayi, ẹni aadọta ọdun to n pe ara ẹ ni agbẹjọro ati ọba ilu Gbomina, nipinlẹ Kwara. Ajayi to jẹ ọmọ bibi ilu Rore, nijọba ibilẹ Irẹpọdun, ni Kwara, lawọn ọlọpaa ọtẹlẹmuyẹ mu laafin Ewi ti Ado-Ekiti, Ọba Rufus Adejugbe, nigba ti wọn ni o fẹẹ lu ọba naa ni jibiti. Ohun ti Rufus waa sọ fun Ewi Ado gẹgẹ ba a ṣe gbọ ni pe oun fẹẹ ko awọn ọba ipinlẹ Ekiti ti ko din lọgọrun-un jọ lati lọọ ṣepade kan l’Abuja. O ni oludije funpo aarẹ kan lọdun 2023 ni awọn yoo jọ ṣepade ọhun. O si sọ fun kabiyesi pe ọba loun naa, ọba ilu Gbomina, ni Kwara. Koda, ọkunrin naa tun ṣe patako atọka agbelẹrọ kan ti aworan oun ati Ewi wa, to fi kede ipade rẹ naa.


O ni oludije funpo aarẹ kan lọdun 2023 ni awọn yoo jọ ṣepade ọhun. O si sọ fun kabiyesi pe ọba loun naa, ọba ilu Gbomina, ni Kwara. Koda, ọkunrin naa tun ṣe patako atọka agbelẹrọ kan ti aworan oun ati Ewi wa, to fi kede ipade rẹ naa. Bo ṣe gbe patako ajuwe yii wọ aafin Ewi ni awọn oloye ọba yii ti gbe e lọọ han Kabiyesi lati mọ boya loootọ ni ipade yii fẹẹ waye. Lọgan ti Ọba Adejugbe ri patako yii lo ti ni oun ko mọ nnkan kan nipa ẹ, o si paṣẹ pe kawọn ọlọpaa waa fi panpẹ ofin mu Ajayi, ko le lọọ ṣalaye idi to fi n pete ipade awuruju. Awọn ọlọpaa beere lọwọ ẹ nipa ipade rẹ naa, Rufus ko ri alaye gidi ṣe.


Bo ṣe gbe patako ajuwe yii wọ aafin Ewi ni awọn oloye ọba yii ti gbe e lọọ han Kabiyesi lati mọ boya loootọ ni ipade yii fẹẹ waye. Lọgan ti Ọba Adejugbe ri patako yii lo ti ni oun ko mọ nnkan kan nipa ẹ, o si paṣẹ pe kawọn ọlọpaa waa fi panpẹ ofin mu Ajayi, ko le lọọ ṣalaye idi to fi n pete ipade awuruju. Awọn ọlọpaa beere lọwọ ẹ nipa ipade rẹ naa, Rufus ko ri alaye gidi ṣe. Ọba Ewi paapaa wo o titi, o si sọ fawọn ọlọpaa pe oun fura si aṣọ ati ade to de sori ninu patako to fi kede ipade rẹ naa. Kabiyesi Ewi sọ pe, “Logan ti mo ri aṣọ ati ade to de sori pẹlu ilẹkẹ to lo sọrun ni mo ti mọ pe eleyii ki i ṣe ọba. Mo ti kọkọ beere lọwọ awọn ijoye mi boya a ri ọba kankan nilẹ Yoruba to n lo iru ilekẹ gigun bii ti ọrun Ajayi, ilẹkẹ ti wọn n lo lapa Oke-Ọya laye atijọ ni.


Ọba Ewi paapaa wo o titi, o si sọ fawọn ọlọpaa pe oun fura si aṣọ ati ade to de sori ninu patako to fi kede ipade rẹ naa. Kabiyesi Ewi sọ pe, “Logan ti mo ri aṣọ ati ade to de sori pẹlu ilẹkẹ to lo sọrun ni mo ti mọ pe eleyii ki i ṣe ọba. Mo ti kọkọ beere lọwọ awọn ijoye mi boya a ri ọba kankan nilẹ Yoruba to n lo iru ilekẹ gigun bii ti ọrun Ajayi, ilẹkẹ ti wọn n lo lapa Oke-Ọya laye atijọ ni. Gbogbo wọn naa lo ya lẹnu, wọn ni ayederu eeyan kan lọkunrin naa, o si jọ onijibiti ẹda. Eyi lo jẹ ki n pe ọlọpaa pe ki wọn ṣewadii to daju lori iru eeyan ti okunrin yii jẹ’’. Ọga ọlọpaa Akerekan Usman, sọ pe loootọ ni Ewi pe awọn lati waa mu ọkunrin naa, awọn si ti bẹrẹ iwadii to daju lori ẹ. O fi kun un pe Ajayi ko ṣalaye ara ẹ to fawọn lori ọrọ ọba to n pe ara ẹ, ṣugbọn o tun n pe ara ẹ ni agbẹjọro pẹlu.


Gbogbo wọn naa lo ya lẹnu, wọn ni ayederu eeyan kan lọkunrin naa, o si jọ onijibiti ẹda. Eyi lo jẹ ki n pe ọlọpaa pe ki wọn ṣewadii to daju lori iru eeyan ti okunrin yii jẹ’’. Ọga ọlọpaa Akerekan Usman, sọ pe loootọ ni Ewi pe awọn lati waa mu ọkunrin naa, awọn si ti bẹrẹ iwadii to daju lori ẹ. O fi kun un pe Ajayi ko ṣalaye ara ẹ to fawọn lori ọrọ ọba to n pe ara ẹ, ṣugbọn o tun n pe ara ẹ ni agbẹjọro pẹlu. Ṣa, o lawọn ti taari rẹ si ilu Ilọrin fun itẹsiwaju iwadii.


Ṣa, o lawọn ti taari rẹ si ilu Ilọrin fun itẹsiwaju iwadii.


Awọn mẹta yii ja Tọpẹ Alabi lole owo nla

Adefunkẹ Adebiyi, Abẹokuta Idigunjale lawọn gende mẹta yii, Aanu Ibikunle, Rasheed Bisiriyu ati Adebọwale Dada, yan laayo. Ohun ti wọn ṣe naa ree nigba ti wọn ko obinrin oniṣowo kan torukọ rẹ n jẹ Tọpẹ Alabi ni papamọra, ti wọn si gba owo nla lọwọ rẹ lọjọ kejilelogun, oṣu keje yii, lagbegbe Oke-Ore, Atan-Ọta, nipinlẹ Ogun. Ipe ‘ẹ gba wa’ lo de etiigbọ DPO teṣan Atan-Ọta, CSP Abọlade Ọladigbolu, pe awọn adigunjale ti bo ṣọọbu obinrin oniwosiwosi ati nnkan mimu kan, wọn si ti gba owo nla lọwọ rẹ. Alẹ, ni nnkan bii aago mẹwaa ku iṣẹju mẹẹẹdogun si ni iṣẹlẹ naa n waye. Awọn ọlọpaa lọ sibẹ lati mu awọn ole naa ṣinkun, ṣugbọn niṣe lawọn adigunjale yii doju ija kọ wọn, gẹgẹ bi Alukoro wọn, DSP Abimbọla Oyeyẹmi, ṣe wi. Ṣugbọn nigba ti awọn ọlọpaa kọju ija si wọn bo ṣe yẹ ko ri, kia ni wọn mura ati sa lọ.


Alẹ, ni nnkan bii aago mẹwaa ku iṣẹju mẹẹẹdogun si ni iṣẹlẹ naa n waye. Awọn ọlọpaa lọ sibẹ lati mu awọn ole naa ṣinkun, ṣugbọn niṣe lawọn adigunjale yii doju ija kọ wọn, gẹgẹ bi Alukoro wọn, DSP Abimbọla Oyeyẹmi, ṣe wi. Ṣugbọn nigba ti awọn ọlọpaa kọju ija si wọn bo ṣe yẹ ko ri, kia ni wọn mura ati sa lọ. Nibi ti wọn ti fẹẹ fẹyin rin naa lawọn agbofinro ti mu awọn mẹtẹẹta, iyẹn Aanu; ẹni ọdun mejilelọgbọn,Rasheed; ẹni ọdun mejilelogun ati Adebọwale; ẹni ọdun mẹẹẹdọgbọn. Lara awọn nnkan tawọn ọlọpaa ba lọwọ wọn ni ibọn ilewọ ibilẹ kan, ọta ibọn meji ti wọn ko ti i yin atawọn ogun ibilẹ loriṣiiriṣii. Wọn ti ko wọn lọ sẹka itọpinpin to lagbara, ọga ọlọpaa CP Edward Ajogun si gba awọn araalu nimọran lati maa tete fi ohun to ba n ṣẹlẹ lagbegbe wọn to ọlọpaa leti, nitori nipa bẹẹ lọwọ yoo maa tẹ awọn oniṣẹẹbi.


Nibi ti wọn ti fẹẹ fẹyin rin naa lawọn agbofinro ti mu awọn mẹtẹẹta, iyẹn Aanu; ẹni ọdun mejilelọgbọn,Rasheed; ẹni ọdun mejilelogun ati Adebọwale; ẹni ọdun mẹẹẹdọgbọn. Lara awọn nnkan tawọn ọlọpaa ba lọwọ wọn ni ibọn ilewọ ibilẹ kan, ọta ibọn meji ti wọn ko ti i yin atawọn ogun ibilẹ loriṣiiriṣii. Wọn ti ko wọn lọ sẹka itọpinpin to lagbara, ọga ọlọpaa CP Edward Ajogun si gba awọn araalu nimọran lati maa tete fi ohun to ba n ṣẹlẹ lagbegbe wọn to ọlọpaa leti, nitori nipa bẹẹ lọwọ yoo maa tẹ awọn oniṣẹẹbi.


Adajọ sọ awọn baba agbalagba meji satimọle, awọn ọmọde ni wọn fipa ba laṣepọ

Ọlawale Ajao, Ibadan Nitori ti wọn fipa ba ọmọdebinrin kan sun ni tipatipa, kootu to n gbọ ẹjọ to ni i ṣe pẹlu ọrọ mọlẹbi nipinlẹ Ọyọ, ti binu sọ awọn baba agbalagba meji kan sinu ahamọ. Alukoro ajọ sifu difẹnsi nipinlẹ Ọyọ, Ọgbẹni Oluwọle Oluṣẹgun, lo sọ eyi di mimọ ninu atẹjade kan to fi ṣọwọ sawọn oniroyin n’Ibadan l’Ọjọruu, Wẹsidee. O ni awọn afurasi mejeeji yii ni wọn ti gbe lọ sile-ẹjọ, ti ile-ẹjọ si ti fi wọn pamọ sahaamọ to wa ni Abolongo, niluu Ọyọ. Gẹgẹ bii alaye to ṣe, afurasi akọkọ, Kayọde Akinṣile, ẹni ọgọta (60) ọdun, ni wọn kọkọ mu lọjọ kẹẹẹdogun, oṣu kẹfa, ọdun yii, ti wọn si gba beeli ẹ, ṣugbọn lẹyin ti wọn tu u silẹ tan lo tun lọọ fipa ba ọmọdebinrin mi-in laṣepọ. Ọjọ keje, oṣu yii, ni wọn tun un mu fẹsun ifipabanilopọ keji yii. Ni ti afurasi keji, Dokita Ajelere Ajewumi, ẹni ọdun mejidinlaadọrin (68), wọn ni nṣe lo fipa ji ọmọdebinrin ẹni ọdun mẹrinla kan gbe, to si fipa ba a lo pọ.


Gẹgẹ bii alaye to ṣe, afurasi akọkọ, Kayọde Akinṣile, ẹni ọgọta (60) ọdun, ni wọn kọkọ mu lọjọ kẹẹẹdogun, oṣu kẹfa, ọdun yii, ti wọn si gba beeli ẹ, ṣugbọn lẹyin ti wọn tu u silẹ tan lo tun lọọ fipa ba ọmọdebinrin mi-in laṣepọ. Ọjọ keje, oṣu yii, ni wọn tun un mu fẹsun ifipabanilopọ keji yii. Ni ti afurasi keji, Dokita Ajelere Ajewumi, ẹni ọdun mejidinlaadọrin (68), wọn ni nṣe lo fipa ji ọmọdebinrin ẹni ọdun mẹrinla kan gbe, to si fipa ba a lo pọ. Lẹyin ti wọn ka awọn ẹsun ti wọn fi kan awọn olujẹjọ mejeeji yii si wọn leti tan, adajọ kootu Majisreeti ọhun to wa laduugbo Iyaganku, n’Ibadan, Onidaajọ P.O Adetoyinbo, paṣẹ pe ki awọn agbofinro ko awọn afurasi ọdaran naa si ahamọ titi dọjọ kan ninu oṣu kẹsan-an, ọdun yii.


Lẹyin ti wọn ka awọn ẹsun ti wọn fi kan awọn olujẹjọ mejeeji yii si wọn leti tan, adajọ kootu Majisreeti ọhun to wa laduugbo Iyaganku, n’Ibadan, Onidaajọ P.O Adetoyinbo, paṣẹ pe ki awọn agbofinro ko awọn afurasi ọdaran naa si ahamọ titi dọjọ kan ninu oṣu kẹsan-an, ọdun yii.


Eyi ni bi iku ojoji ṣe yẹ lori awọn eeyan lasiko ti baaluu kan ja n’Ilọrin

Ibrahim Alagunmu, Ilọrin Ọjọ Ẹti, Furaidee, ọṣẹ yii, ni baaluu kan to jẹ ti Peace airline kan to ni nọmba 5N-BQR to n bọ lati ilu Abuja ja lulẹ ni Papakọ ofurufu ti ilu Ilọrin, nigba ti taya rẹ fọ, ti ọpọ awọn ero ti baalu naa ko si mori bọ lọwọ iku ojiji. Iroyin ti a gbọ ni pe baaluu ọhun to n bọ lati ilu Abuja lo fẹẹ balẹ si papakọ ofurufu n’llọrin, ni nnkan bii aago mẹsan-an aabọ owurọ ọjọ Ẹti, ni taya rẹ ba fọ, eyi lo mu ki baaluu naa fi aya sọlẹ ni opopona to yẹ ko maa tọ lọ. Niṣẹ ni gbogbo awọn ero to ko n sare sọ kalẹ, ti ẹru to ko si da le awọn ero kan lori ninu baaluu ọhun. Titi di igba ti a n ko iroyin yii jọ, wọn ti ti opopona baaluu naa pa, ti wọn si n wa gbogbo ọgbọn lati wa opopona miiran fun baaluu miiran to ba fẹẹ ba, ṣugbọn awọn ọmọ ogun ori ofurufu ko fẹ ki iroyin naa han sita. Ninu atẹjade kan ti awọn alaṣẹ ileeṣẹ ọmọ ogun ofurufu fi sita ni ọjọ Abamẹta, Satide, ọṣẹ yii, ni wọn ti sọ pe baluu B737-500 pẹlu nọmba 5N-BQR to n bọ lati ilu Abuja ko ja lulẹ gẹgẹ bi iroyin ṣe n gbe e kiri, ṣugbọn lẹyin to ti balẹ tan tawọn ero inu rẹ si ti sọ kalẹ layọ ati alaafia ni taya baaluu ọhun fọ, ti wọn si ti fi taya miiran si i bayii, ti nnkan kan ko si ṣe baaluu naa.


Ọpọ eeyan ko jade dibo ijọba ibilẹ nipinlẹ Ogun

Adefunkẹ Adebiyi, Abẹokuta Ko sija, ko si jagidijagan, ṣugbọn ko si awọn oludibo to bẹẹ ju bẹẹ lọ pẹlu, iyẹn nibi eto idibo sawọn ijọba ibilẹ to waye nipinlẹ Ogun lọjọ Satide, ọjọ kẹrinlelogun, oṣu keje, ọdun 2021. Ni Aarin-Gbungbun Ogun, Iwọ-Oorun ati Ila-Oorun, awọn oludibo to jade ko to nnkan rara, bẹẹ, awọn eeyan forukọ silẹ, ṣugbọn lọjọ idibo yii, awọn to jade dibo kere gidi. Lori idi ti eyi fi ri bẹẹ, Dokita Abdullahi Mohammed Jabi, to sọrọ lorukọ ẹgbẹ ‘Civil Society Organisation’, ṣalaye pe akọkọ ni pe ẹru n ba awọn eeyan, nitori ko si aabo laarin ilu. O ni ikeji ni pe inu awọn eeyan ko dun, ara ko si ya wọn sijọba yii nitori ọrọ aje to n bajẹ, ti gbogbo ọja n gbowo leri lojoojumọ, ti ko si tun sowo ti wọn yoo fi ra a, titi kan ohun jijẹ ti ko ṣee ma ni. Dokita Jabi sọ pe loootọ nijọba ipinlẹ Ogun pese aabo to peye ṣaaju idibo yii, to jẹ gbogbo awọn ẹṣọ alaabo lo duro wamu, o ni inu didun lo n mori ya, ẹni ti inu rẹ ko dun, ti ko rowo na ko le ronu ibo didi, nitori yoo maa ro o pe eyi toun ti n di latẹyin wa, ki lo ba de. Ṣa, Gomina Dapọ Abiọdun ṣapejuwe ibo naa bii eyi to lọ nirọwọ-rọsẹ, ti ko mu wahala dani, ti awọn eeyan si jade ṣe ojuṣe wọn.


O ni ikeji ni pe inu awọn eeyan ko dun, ara ko si ya wọn sijọba yii nitori ọrọ aje to n bajẹ, ti gbogbo ọja n gbowo leri lojoojumọ, ti ko si tun sowo ti wọn yoo fi ra a, titi kan ohun jijẹ ti ko ṣee ma ni. Dokita Jabi sọ pe loootọ nijọba ipinlẹ Ogun pese aabo to peye ṣaaju idibo yii, to jẹ gbogbo awọn ẹṣọ alaabo lo duro wamu, o ni inu didun lo n mori ya, ẹni ti inu rẹ ko dun, ti ko rowo na ko le ronu ibo didi, nitori yoo maa ro o pe eyi toun ti n di latẹyin wa, ki lo ba de. Ṣa, Gomina Dapọ Abiọdun ṣapejuwe ibo naa bii eyi to lọ nirọwọ-rọsẹ, ti ko mu wahala dani, ti awọn eeyan si jade ṣe ojuṣe wọn. O gboriyin fun ajọ OGSIEC to ṣeto ibo naa, o ni wọn ṣiṣẹ wọn bii iṣẹ lohun gbogbo ṣe lọ bo ṣe yẹ. Aago mejla ọsan ku iṣẹju mẹtadinlogun ni Gomina Dapọ Abiọdun de si Wọọdu kẹta, n’Ipẹru, Uniiti keji lo ti dibo, n’Ita Ọsanyin, Ipẹru Rẹmọ. Nipa awọn ẹka PDP ti wọn lawọn ko ni i kopa ninu idibo naa, Gomina Abiọdun sọ fawon akọroyin pe oun ko mọ nnkan kan nipa ẹ. O ni o ṣee ṣe ko jẹ abala ti kootu ko da mọ lo ṣe ipinnu iru rẹ, o ni ṣugbọn nigba ti oun ki i ṣe lọọya, toun ko si ki i ṣe OGSIEC, ko si boun yoo ṣe le sọ ohunkohun nipa awọn ti wọn lawọn ko ni i kopa.


O gboriyin fun ajọ OGSIEC to ṣeto ibo naa, o ni wọn ṣiṣẹ wọn bii iṣẹ lohun gbogbo ṣe lọ bo ṣe yẹ. Aago mejla ọsan ku iṣẹju mẹtadinlogun ni Gomina Dapọ Abiọdun de si Wọọdu kẹta, n’Ipẹru, Uniiti keji lo ti dibo, n’Ita Ọsanyin, Ipẹru Rẹmọ. Nipa awọn ẹka PDP ti wọn lawọn ko ni i kopa ninu idibo naa, Gomina Abiọdun sọ fawon akọroyin pe oun ko mọ nnkan kan nipa ẹ. O ni o ṣee ṣe ko jẹ abala ti kootu ko da mọ lo ṣe ipinnu iru rẹ, o ni ṣugbọn nigba ti oun ki i ṣe lọọya, toun ko si ki i ṣe OGSIEC, ko si boun yoo ṣe le sọ ohunkohun nipa awọn ti wọn lawọn ko ni i kopa.


Mohammed ṣa ọmọ bibi inu rẹ pa, ladajọ ba ju u sẹwọn ni Kwara

Ibrahim Alagunmu, Ilọrin Ile-ẹjọ Magistreeti kan niluu Ilọrin, ti ni ki arakunrin Yahaya Mohammed maa lọọ gbafẹfẹ lọgba ẹwọn fẹsun pe o ṣa ọmọ bibi inu rẹ ti ko ju ọdun mẹwaa lọ, Aliyu Mohammed, lada, to si gbabẹ ku. Mohammed to jẹ olujẹjọ ni wọn sọ pe o ran ọmọkunrin rẹ niṣẹ, to si ni ko sare jiṣẹ naa, eyi ti baba rẹ ka si iwa igberaga, lo ba binu lẹ ada mọ ọ, ada naa ba ọmọ rẹ ni koko ẹṣẹ, ni ẹjẹ ba n tu jade bii agbara, wọn sare gbe e lọ sileewosan, sugbọn nibi ti wọn ti n tọju ẹ lo ti dagbere faye. Olupẹjọ, Moshood Agboola, waa rọ Ile-ẹjọ lati fi ọkunrin ọdaran naa si ahamọ tori pe ẹsẹ rẹ lagbara kọja eyi ti wọn le gba beeli rẹ. Magistreeti Saliu ti waa paṣẹ pe ki wọn lọọ fi Mohammed si ọgba ẹwọn, to si sun igbẹjọ si ọjọ kẹrin, oṣu kẹjọ, ọdun yii.


Lẹyin ọdun mẹsan-an, Oyetọla gbọpa aṣẹ fun Ọwaloko Ijẹṣa tuntun

Florence Babaṣọla, Oṣogbo Gomina ipinlẹ Ọṣun, Alhaji Adegboyega Oyetọla, ti parọwa si Ọwaloko ti Iloko-Ijeṣa tuntun, Ọba Akeem Ogungbangbe, Ajagbusi-Ẹkun Kẹfa, lati dari awọn eeyan ilu rẹ pẹlu ifẹ, ki alaafia ti gbogbo eeyan mọ ilu naa mọ le maa tẹ siwaju. Nibi ayẹyẹ dide ade ati gbigbe ọpa-aṣẹ fun Ọba Ogungbangbe, eyi to waye niluu naa lọjọ Abamẹta, Satide, ni gomina ti sọ pe bi wọn ṣe jẹ ọba ọhun lai si wahala fi han pe ilu to fẹran alaafia ni Iloko-Ijeṣa jẹ. Oyetọla ṣalaye pe opo pataki tiṣejọba oun duro le lori ni alaafia ati ipese awọn nnkan amayedẹrun fun awọn araalu, eyi naa lo si yẹ ki gbogbo eeyan maa lepa rẹ. O rọ Ọwaloko lati fọwọsowọpọ pẹlu gbogbo awọn lọbalọba to ku nipinlẹ Ọṣun ati kaakiri orileede Naijiria, bẹẹ lo ke si awọn ori-ade lati maa polongo iṣẹ rere tijọba ba n ṣe nilu ẹnikọọkan wọn. Ninu ọrọ Ọwa Obokun, Ọba (Dokita) Adekunle Aromọlaran, o ba Ọwaloko tuntun dupẹ lọwọ Ọlọrun fun aanu to ri gba lati bọ sori itẹ awọn baba nla rẹ, o si ke si awọn ọmọ ilu naa lati fọwọsowọpọ pẹlu rẹ. Ọọni Ifẹ, Ọba Adeyẹye Ẹnitan Ogunwusi, Ọjaja Keji, ṣadura ẹmi gigun ati alaafia fun Ọwaloko, o rọ ọ lati jẹ ọba to n dari pẹlu ibẹru Ọlọrun, bẹẹ lo pe fun ifọwọsowọpọ awọn araalu fun un.


O rọ Ọwaloko lati fọwọsowọpọ pẹlu gbogbo awọn lọbalọba to ku nipinlẹ Ọṣun ati kaakiri orileede Naijiria, bẹẹ lo ke si awọn ori-ade lati maa polongo iṣẹ rere tijọba ba n ṣe nilu ẹnikọọkan wọn. Ninu ọrọ Ọwa Obokun, Ọba (Dokita) Adekunle Aromọlaran, o ba Ọwaloko tuntun dupẹ lọwọ Ọlọrun fun aanu to ri gba lati bọ sori itẹ awọn baba nla rẹ, o si ke si awọn ọmọ ilu naa lati fọwọsowọpọ pẹlu rẹ. Ọọni Ifẹ, Ọba Adeyẹye Ẹnitan Ogunwusi, Ọjaja Keji, ṣadura ẹmi gigun ati alaafia fun Ọwaloko, o rọ ọ lati jẹ ọba to n dari pẹlu ibẹru Ọlọrun, bẹẹ lo pe fun ifọwọsowọpọ awọn araalu fun un. Ninu ọrọ idupẹ rẹ, Ọba Ogungbangbe sọ pe oun mọ pe ọwọ Ọlọrun wa ninu bi oun ṣe de ipo naa. O ni gbagada ni ilẹkun aafin oun ṣi silẹ fun awọn ọmọ ilu oun. Kabiesi fi kun ọrọ rẹ pe oun yoo ri i pe ibagbepọ alaafia to wa laarin Iloko-Ijeṣa atawọn ilu to yi i ka tẹsiwaju, bẹẹ ni oun yoo si tẹ siwaju ninu ipilẹ rere ti Ọwaloko ana, Ọba Ọladele Ọlashore, ti fi lelẹ.


Ninu ọrọ idupẹ rẹ, Ọba Ogungbangbe sọ pe oun mọ pe ọwọ Ọlọrun wa ninu bi oun ṣe de ipo naa. O ni gbagada ni ilẹkun aafin oun ṣi silẹ fun awọn ọmọ ilu oun. Kabiesi fi kun ọrọ rẹ pe oun yoo ri i pe ibagbepọ alaafia to wa laarin Iloko-Ijeṣa atawọn ilu to yi i ka tẹsiwaju, bẹẹ ni oun yoo si tẹ siwaju ninu ipilẹ rere ti Ọwaloko ana, Ọba Ọladele Ọlashore, ti fi lelẹ. Lara awọn ti wọn wa nibi eto naa ni gomina tẹlẹ nipinlẹ Ọṣun ati igbakeji rẹ, Oloye Adebisi Akande ati Ọtunba Iyiọla Omiṣore, Ọjọgbọn Olu Aina, Akọwe funjọba ipinlẹ Ọṣun, Ọmọọba Wọle Oyebamiji, ati bẹẹ bẹẹ lọ. Awọn ọba alaye kaakiri ipinlẹ Ọṣun, ninu eyi ti a ti ri Oluwo tilu Iwo, Ọba Adewale Akanbi, Ọwa ti Ẹsa-Oke ni wọn wa nibẹ. Ọjọ kejilelogun, oṣu keji, ọdun 1964, ni wọn bi Ọba Ogungbangbe sinu idile Alhaji Benjamin Oyediji Taiwo Ogungbangbe ati Ọmọọbabinrin Victoria Ogungbangbe, baba rẹ si ni Imaamu Agba ilu Iloko-Ijeṣa nigba aye rẹ.


Lara awọn ti wọn wa nibi eto naa ni gomina tẹlẹ nipinlẹ Ọṣun ati igbakeji rẹ, Oloye Adebisi Akande ati Ọtunba Iyiọla Omiṣore, Ọjọgbọn Olu Aina, Akọwe funjọba ipinlẹ Ọṣun, Ọmọọba Wọle Oyebamiji, ati bẹẹ bẹẹ lọ. Awọn ọba alaye kaakiri ipinlẹ Ọṣun, ninu eyi ti a ti ri Oluwo tilu Iwo, Ọba Adewale Akanbi, Ọwa ti Ẹsa-Oke ni wọn wa nibẹ. Ọjọ kejilelogun, oṣu keji, ọdun 1964, ni wọn bi Ọba Ogungbangbe sinu idile Alhaji Benjamin Oyediji Taiwo Ogungbangbe ati Ọmọọbabinrin Victoria Ogungbangbe, baba rẹ si ni Imaamu Agba ilu Iloko-Ijeṣa nigba aye rẹ. O ṣegbeyawo pẹlu Olori Modupẹọla Kikẹlọmọ Ogungbangbe to jẹ ọmọ Ita-Ọffa, niluu Ileṣa, Ọlọrun si fi awọn ọmọ rere kẹ igbeyawo naa.


O ṣegbeyawo pẹlu Olori Modupẹọla Kikẹlọmọ Ogungbangbe to jẹ ọmọ Ita-Ọffa, niluu Ileṣa, Ọlọrun si fi awọn ọmọ rere kẹ igbeyawo naa.


Ọrẹ meji ṣe paṣipaarọ iyawo, wọn lawọn fi pari ija ni

Ba a ba lowo, a le ya ẹnikeji ẹni, o si le jẹ aṣọ tabi mọto, ṣugbọn ko sẹni ti i yaayan niyawo tabi ọkọ rẹ nilẹ tiwa nibi o, afi lorilẹ-ede Kenya yii kan naa, nibi ti awọn ọrẹ meji ti wọn n ba ara wọn ja tẹlẹ ti pari ija tan, ti wọn si ṣe paṣipaarọ aya wọn. Orukọ awọn ọkunrin naa ni Josh Oduor ati Sakis, agbegbe Busia, ni wọn n gbe ni Kenya. Ọrọ obinrin naa la gbọ pe o n daja silẹ laarin wọn tẹlẹ, nitori wọn ni Josh lo kọkọ n gbọ finrin-finri pe Sakis n ba iyawo oun sun, pe wọn n yan ara wọn lale gidi. Ọkunrin naa ko kọkọ gbagbọ, ṣugbọn nigba ti awọn to n fun un lọwọ ko yee sọ bẹẹ lo bẹrẹ si i ṣọ iyawo rẹ naa. Ọjọ kan lo si lọ sile Sakis, nibẹ lo ti ba iyawo rẹ to n fọ abọ, to n tun gbogbo ile Sakis ṣe bii pe ile tiẹ gan-an lo wa. Gẹgẹ bi tẹlifiṣan KDRTV to fi iroyin naa sita ṣe wi, wọn ni Josh beere lọwọ iyawo ẹ pe bawo lo ṣe jẹ to sọ ara ẹ di iyawo ile Sakis, obinrin naa ko si fi ọrọ sabẹ ahọn sọ rara, ọwọ kan lo jẹwọ fọkọ rẹ pe ololufẹ oun tuntun ree, oun ati Sakis ti gba lati di ọkọ atiyawo, ọrọ awọn ti kuro ni ti ale yiyan o. Iyawo Sakis ti lọ sile awọn obi ẹ ni tiẹ, ija loun ati ọkọ n ja lori ọrọ ale yiyan yii, n lo ba gba ile awọn obi rẹ lọ.


Ọkunrin naa ko kọkọ gbagbọ, ṣugbọn nigba ti awọn to n fun un lọwọ ko yee sọ bẹẹ lo bẹrẹ si i ṣọ iyawo rẹ naa. Ọjọ kan lo si lọ sile Sakis, nibẹ lo ti ba iyawo rẹ to n fọ abọ, to n tun gbogbo ile Sakis ṣe bii pe ile tiẹ gan-an lo wa. Gẹgẹ bi tẹlifiṣan KDRTV to fi iroyin naa sita ṣe wi, wọn ni Josh beere lọwọ iyawo ẹ pe bawo lo ṣe jẹ to sọ ara ẹ di iyawo ile Sakis, obinrin naa ko si fi ọrọ sabẹ ahọn sọ rara, ọwọ kan lo jẹwọ fọkọ rẹ pe ololufẹ oun tuntun ree, oun ati Sakis ti gba lati di ọkọ atiyawo, ọrọ awọn ti kuro ni ti ale yiyan o. Iyawo Sakis ti lọ sile awọn obi ẹ ni tiẹ, ija loun ati ọkọ n ja lori ọrọ ale yiyan yii, n lo ba gba ile awọn obi rẹ lọ. Nigba tọrọ waa ri bayii, niṣe ni Josh gba ile awọn obi iyawo Sakis lọ, o si ṣalaye ohun to n ṣẹlẹ fun un. O rọ obinrin naa pe ko jẹ kawọn naa fẹra awọn, ko jẹ oro to o da mi ni mo da ọ. Iyawo Sakis naa ko janpata mọ, nigba to gbọ pe ọkọ oun ti fẹyawo ọrẹ ẹ, oun naa gba lẹsẹkẹsẹ ni. Awọn meji yii naa ko fi ọrọ wọn bo, niṣe ni wọn kuku kọja si teṣan ọlọpaa, wọn ṣalaye ohun to ṣẹlẹ fun wọn nibẹ, ati bawọn ṣe pinnu lati di tọkọ-taya.


Nigba tọrọ waa ri bayii, niṣe ni Josh gba ile awọn obi iyawo Sakis lọ, o si ṣalaye ohun to n ṣẹlẹ fun un. O rọ obinrin naa pe ko jẹ kawọn naa fẹra awọn, ko jẹ oro to o da mi ni mo da ọ. Iyawo Sakis naa ko janpata mọ, nigba to gbọ pe ọkọ oun ti fẹyawo ọrẹ ẹ, oun naa gba lẹsẹkẹsẹ ni. Awọn meji yii naa ko fi ọrọ wọn bo, niṣe ni wọn kuku kọja si teṣan ọlọpaa, wọn ṣalaye ohun to ṣẹlẹ fun wọn nibẹ, ati bawọn ṣe pinnu lati di tọkọ-taya. Bẹẹ lo si ṣe ti awọn ọrẹ meji paarọ iyawo, ti wọn si ni bẹẹ lawọn yoo maa ṣe aye awọn lọ.


Bẹẹ lo si ṣe ti awọn ọrẹ meji paarọ iyawo, ti wọn si ni bẹẹ lawọn yoo maa ṣe aye awọn lọ.


O ma ṣe o, ibi ti God’stime at’ọrẹ ẹ ti n pẹja lomi ti gbe wọn lọ l’Ondo

Oluṣẹyẹ Iyiade, Akurẹ Ṣe nibanujẹ dori awọn eeyan agbegbe Sir Ọlabanji Akingbulẹ Road, Arigbabọla, niluu Ondo, kodo laaarọ kutukutu ọjọ Ẹti, Furaidee, ọsẹ to kọja yii, lori ọrọ awọn gende meji kan ti wọn ṣeesi ku sinu odo ibi ti wọn ti n pẹja. Awọn to doloogbe ọhun, God’stime James ati ọrẹ rẹ, Boluwaji Akinade, la gbọ pe wọn ku sinu odo kan tawọn eeyan mọ si Arigba, ni nnkan bii aago mẹfa aabọ aarọ iṣẹlẹ naa. Gẹgẹ ba a fidi rẹ mulẹ lati ẹnu ẹnikan to ni ka forukọ bo oun lasiiri, o ni ọpọlọpọ igba lawọn mejeeji maa n wa seti odo naa lati pẹja, idi ti tọjọ ta a n sọrọ rẹ yii yiwọ lo ni o si n ṣe awọn eeyan ni kayefi. O ni bawọn mejeeji ṣe n de eti odo lọjọ yii ni God’stime gba ibi ti àwọ̀n awọn ọrẹ rẹ wa lọ lati lọọ wo o boya o ti pẹja tabi ko i pẹja. Asiko to n ka awọn yii kuro ninu omi lo ṣakiyesi pe o wuwo pupọ, ti ko si ṣee fa fun un. Nigba to gbiyanju titi ti ko ri awọn ọhun fa lo pe ekeji rẹ, Boluwaji, lati waa ran an lọwọ ki wọn le jọ fa a jade nitori pe gbogbo ero rẹ ni pe o ṣee ṣe ko jẹ ẹja pupo ni awọn oun ti ko.


O ni bawọn mejeeji ṣe n de eti odo lọjọ yii ni God’stime gba ibi ti àwọ̀n awọn ọrẹ rẹ wa lọ lati lọọ wo o boya o ti pẹja tabi ko i pẹja. Asiko to n ka awọn yii kuro ninu omi lo ṣakiyesi pe o wuwo pupọ, ti ko si ṣee fa fun un. Nigba to gbiyanju titi ti ko ri awọn ọhun fa lo pe ekeji rẹ, Boluwaji, lati waa ran an lọwọ ki wọn le jọ fa a jade nitori pe gbogbo ero rẹ ni pe o ṣee ṣe ko jẹ ẹja pupo ni awọn oun ti ko. Awọn yii ni wọn n fa lọwọ ti ẹsẹ God’stime fi ṣeesi yọ bara, to si fẹẹ ja sinu odo naa, ibi ti ọrẹ rẹ ti n fa a sẹyin, to si n du u ko ma ba ja sinu odo lawọn mejeeji ba kuku ja si i. Awọn eeyan kan to wa nitosi gbiyanju ati doola ẹmi wọn pẹlu bi wọn ṣe sare lọọ pe ọkunrin Hausa kan wa ko le waa fa wọn jade kí wọn too mu omi yọ. Ṣugbọn gbogbo igbiyanju Hausa ọhun lo ni o pada ja si pabo pẹlu bo ṣe jẹ pe oku awọn mejeeji lo ri fa jade ninu omi. Loju-ẹsẹ ni wọn ti lọọ fọrọ yii to awọn ọlọpaa tesan Fagun leti, awọn ni wọn si pada waa gbe oku awọn pẹjapẹja naa lọ si mọsuari ileewosan ijọba to wa niluu Ondo.


Awọn yii ni wọn n fa lọwọ ti ẹsẹ God’stime fi ṣeesi yọ bara, to si fẹẹ ja sinu odo naa, ibi ti ọrẹ rẹ ti n fa a sẹyin, to si n du u ko ma ba ja sinu odo lawọn mejeeji ba kuku ja si i. Awọn eeyan kan to wa nitosi gbiyanju ati doola ẹmi wọn pẹlu bi wọn ṣe sare lọọ pe ọkunrin Hausa kan wa ko le waa fa wọn jade kí wọn too mu omi yọ. Ṣugbọn gbogbo igbiyanju Hausa ọhun lo ni o pada ja si pabo pẹlu bo ṣe jẹ pe oku awọn mejeeji lo ri fa jade ninu omi. Loju-ẹsẹ ni wọn ti lọọ fọrọ yii to awọn ọlọpaa tesan Fagun leti, awọn ni wọn si pada waa gbe oku awọn pẹjapẹja naa lọ si mọsuari ileewosan ijọba to wa niluu Ondo. Ọpọlọpọ awọn to wa lagbegbe ibi ti iṣẹlẹ yii ti waye ni wọn gbagbọ pe ọrọ ọhun ki i ṣoju lasan nitori pe ki i ṣe igba akọkọ ree ti iru nnkan bẹẹ yoo ṣẹlẹ nibi odo naa.


Ọpọlọpọ awọn to wa lagbegbe ibi ti iṣẹlẹ yii ti waye ni wọn gbagbọ pe ọrọ ọhun ki i ṣoju lasan nitori pe ki i ṣe igba akọkọ ree ti iru nnkan bẹẹ yoo ṣẹlẹ nibi odo naa.


Ibọn onike ni John fẹẹ fi gbowo lọwọ oni-POS n’Ikorodu tọwọ fi tẹ ẹ

Faith Adebọla, Eko Ọwọ palabi ọkunrin ẹni ọdun mẹrindinlogoji kan ti se’gi n’Ikorodu, o ti dero ahamọ ọlọpaa ni Panti, Yaba, nipinlẹ Eko, latari bo ṣe n fibọn onike ṣeru ba awọn eeyan, to n si n ja wọn lole owo ati dukia wọn kọwọ too tẹ ẹ. Gẹgẹ ba a ṣe gbọ, nnkan bii aago kan aabọ ọsan ogunjọ, oṣu yii, lafurasi ọdaran ti wọn lo n gbe adugbo Alejẹ, lagbegbe Ikorodu, ọhun lọọ yọbọn si ọmọbinrin kan to n fi ẹrọ POS ṣiṣẹ nibi tiyẹn ti n ṣọrọ aje ẹ, lọkunrin yii ba ni ko ko owo to pa foun, aijẹ bẹẹ oun maa yinbọn fun. Alukoro ileeṣẹ ọlọpaa ipinlẹ Eko, Olumuyiwa Adejọbi, ṣalaye ninu atẹjade to fi ṣọwọ si wa pe John ti ṣiṣẹẹbi ẹ tan kawọn bọisi adugbo kan ti wọn fura nipa iṣẹlẹ naa too lọọ rẹbuu ẹ, ti wọn si mu un. Lẹyin ti wọn din dundu iya fun un diẹ ni wọn lo jẹwọ pe ibọn toun fi n ṣiṣẹ adigunjale ki i ṣe ibọn gidi, ibọn onike ni, o kan jọra pẹlu ojulowo ni. Eyi lo mu ki wọn kan si teṣan ọlọpaa Ikorodu tawọn yẹn fi wa, ni wọn ba fa ọkunrin adigunjale naa le wọn lọwọ. Wọn ni bi kọmiṣanna ọlọpaa ipinlẹ Eko ṣe gbọ nipa iṣẹlẹ yii lo ti paṣẹ pe ki wọn tarari afurasi ọdaran naa si Panti, lọdọ awọn ọtẹlẹmuyẹ, ibẹ lawọn ti wọn maa beere ọrọ lọwọ ẹ wa, oun naa si ti n ṣalaye fun wọn. Wọn lọkunrin naa maa too kawọ pọnyin niwaju adajọ laipẹ.


Irẹsi ni James fẹẹ lọọ ra to fi sọnu fọdun marundinlaaadọta, oṣu keje yii lo wọle de wẹrẹ

Ko kuku sohun ti ko ṣee ṣe f’Ọlọrun b’asiko ba to lati ṣe e, iyẹn gan-an ni ti baba agbalagba to jokoo ṣikeji lapa osi yii, ẹni ti orukọ rẹ n jẹ James Mwaura, ọmọ orilẹ-ede Kenya to sọnu lọdun mẹrindinlaaadọta (47) sẹyin, to si pada wa saarin awọn famili ẹ wẹrẹ lọjọ kejilelogun, oṣu keje yii, ti i ṣe Ọjọbọ to kọja. Ọdun 1974 ni James Mwaura jade nile awọn obi rẹ to wa ni Molo, Nakuru, ni Kenya, irẹsi ti wọn yoo jẹ ni wọn ran an pe ko lọọ ra wa ni ṣọọbu kan, ẹni ọdun mẹtalelogun lo wa nigba naa, o si jade lati jiṣẹ ọhun. Ṣugbọn fun idi kan tabi omi-in tawa ko mọ, gendekunrin naa ko mọna ile mọ, o si bẹrẹ si i rin kiri. Olu ilu Kenya ti i ṣe Nairobi lo ti pada ba ara rẹ, inu rẹ si kọkọ dun nigba to ranti pe oun ni ẹgbọn kan nibẹ. Aṣe ẹgbọn paapaa ti kuro niluu ọhun, ni ọkunrin yii ko ba rẹni kankan foju jọ. Eyi lo mu un gba ilu kan ti wọn n pe ni Naro Moru lọ, ni Kenya nibẹ, n lo ba n ṣiṣe aje nibẹ, o gba kamu nigba ti ko gburoo ẹnikan kan ninu awọn eeyan rẹ to fi silẹ mọ.


Olu ilu Kenya ti i ṣe Nairobi lo ti pada ba ara rẹ, inu rẹ si kọkọ dun nigba to ranti pe oun ni ẹgbọn kan nibẹ. Aṣe ẹgbọn paapaa ti kuro niluu ọhun, ni ọkunrin yii ko ba rẹni kankan foju jọ. Eyi lo mu un gba ilu kan ti wọn n pe ni Naro Moru lọ, ni Kenya nibẹ, n lo ba n ṣiṣe aje nibẹ, o gba kamu nigba ti ko gburoo ẹnikan kan ninu awọn eeyan rẹ to fi silẹ mọ. James fẹyawo sibẹ, o si bẹrẹ si i bimọ. Afi laipẹ yii toun naa di ẹni to n lo foonu, to n ri ohun to n lọ lori ayelujara, nigba naa ni baba to ti pe aadọrin ọdun bayii (70) naa ri ẹnikan ti oju rẹ jọ ẹni to mọ lori Fesibuuku, o si fi atẹjiṣẹ ranṣẹ si i nibẹ pe oju rẹ jọ ẹni ti oun mọ o. O juwe ara rẹ fun ẹni naa, o si pada mọ pe ọmọ ẹgbọn oun ọkunrin ni. Awọn mejeeji gba lati foju kan ara wọn ko too di ohun ti awọn famili yooku yoo mọ, bẹẹ naa ni wọn si ṣe e. Nigba ti ko ruju mọ pe James to lọọ ra irẹsi ti ko wale mọ ree, gbogbo ẹbi rẹ lo tẹwọ gba a l’Ọjọbọ to kọja yii to wọle de ninu aṣọ oyinbo (suutu) alawọ buluu kan. Baba sọ fawọn to fi silẹ lọmọde, tawọn naa ti dagba bayii, pe oun naa ti di baba-baba, nitori oun atiyawo oun ti bimọ mẹta, awọn si ti ni ọmọ-ọmọ mẹrin.


James fẹyawo sibẹ, o si bẹrẹ si i bimọ. Afi laipẹ yii toun naa di ẹni to n lo foonu, to n ri ohun to n lọ lori ayelujara, nigba naa ni baba to ti pe aadọrin ọdun bayii (70) naa ri ẹnikan ti oju rẹ jọ ẹni to mọ lori Fesibuuku, o si fi atẹjiṣẹ ranṣẹ si i nibẹ pe oju rẹ jọ ẹni ti oun mọ o. O juwe ara rẹ fun ẹni naa, o si pada mọ pe ọmọ ẹgbọn oun ọkunrin ni. Awọn mejeeji gba lati foju kan ara wọn ko too di ohun ti awọn famili yooku yoo mọ, bẹẹ naa ni wọn si ṣe e. Nigba ti ko ruju mọ pe James to lọọ ra irẹsi ti ko wale mọ ree, gbogbo ẹbi rẹ lo tẹwọ gba a l’Ọjọbọ to kọja yii to wọle de ninu aṣọ oyinbo (suutu) alawọ buluu kan. Baba sọ fawọn to fi silẹ lọmọde, tawọn naa ti dagba bayii, pe oun naa ti di baba-baba, nitori oun atiyawo oun ti bimọ mẹta, awọn si ti ni ọmọ-ọmọ mẹrin. N ni gbogbo famili ba fidunnu ki wọn kaabọ, wọn dupẹ lọwọ Ọlọrun to mu wọn ri eeyan wọn pada, nipasẹ ẹrọ ayelujara.


N ni gbogbo famili ba fidunnu ki wọn kaabọ, wọn dupẹ lọwọ Ọlọrun to mu wọn ri eeyan wọn pada, nipasẹ ẹrọ ayelujara.


O ma ṣe o, ile-ẹjọ sọ ọkọ, iyawo ati iyaayawo sẹwọn ọgọta ọdun l’Ekiti

Taofeek Surdiq, Ado-Ekiti Boya bi wọn ba mọ pe ibi tọrọ awọn maa ja si nile-ẹjọ ree, boya wọn iba ti ma lọwọ ninu iwa jibiti ti wọn lu yii, ṣugbọn abamọ ki i ṣaaju ọrọ, tori ile-ẹjọ giga ipinlẹ Ekiti kan ti paṣẹ pe ki Ọgbẹni Ebenezer Adeolu Alongẹ, iyawo ẹ, Isakunle Ọlamide Oyinlọla, ati iya iyawo ẹ, Abilekọ Isakunle Eunice Moradekẹ, lọọ fẹwọn ọgọta ọdun jura. Gẹgẹ bi Alukoro ajọ EFCC, Ọgbẹni Wilson Uwajurẹn, ṣe wi, o ni ẹsun mejila ọtọọtọ ni ajọ naa ka sawọn afurasi ọdaran naa lẹsẹ nile-ejọ giga ipinlẹ Ekiti to fikalẹ siluu Ado-Ekiti, awọn si ti wa lẹnu ẹjọ naa lati ọdun mẹta sẹyin ki idajọ too ṣẹṣẹ waye lori ẹ lọjọ Ẹti, Furaidee yii. O ṣalaye pe iṣẹ awọn to n gbowo tabi sanwo fun kọsitọma lori kanta, tawọn eleebo n pe ni kaṣia (cashier) ni Ebenezer n ṣe ni ọkan lara awọn banki to lookọ nilẹ wa, ṣugbọn ti wọn forukọ bo laṣiiri. Ohun to ṣẹlẹ gẹgẹ bo ṣe wi ni pe, lọjọ kẹẹẹdogun, oṣu keji, ọdun 2018, Ebenezer Alongẹ gba miliọnu mejilelọgọta o le irinwo naira (#62,400,000) wọle latọdọ kọsitọma kan, ṣugbọn kaka ko kowo naa sinu akaunti kọsitọma ọhun, ko ṣe bẹẹ, ọtọ ni ibi to dari owo si. Nigba ti kọsitọma reti titi, ti ko ri ẹri pe owo ti wọle sakaunti oun niyẹn ba lọọ fẹjọ sun ni banki, o si ko awọn iwe ẹri to fihan pe loootọ loun sanwo wọle lọjọ naa dani. Banki lo fọrọ ọhun to ajọ Economic and Financial Crimes Commission (EFCC) ẹka ti Ibadan leti, pe ki wọn waa ba awọn tanna wodi iṣẹlẹ ọhun, lọgan si ni iwadii bẹrẹ.


Ohun to ṣẹlẹ gẹgẹ bo ṣe wi ni pe, lọjọ kẹẹẹdogun, oṣu keji, ọdun 2018, Ebenezer Alongẹ gba miliọnu mejilelọgọta o le irinwo naira (#62,400,000) wọle latọdọ kọsitọma kan, ṣugbọn kaka ko kowo naa sinu akaunti kọsitọma ọhun, ko ṣe bẹẹ, ọtọ ni ibi to dari owo si. Nigba ti kọsitọma reti titi, ti ko ri ẹri pe owo ti wọle sakaunti oun niyẹn ba lọọ fẹjọ sun ni banki, o si ko awọn iwe ẹri to fihan pe loootọ loun sanwo wọle lọjọ naa dani. Banki lo fọrọ ọhun to ajọ Economic and Financial Crimes Commission (EFCC) ẹka ti Ibadan leti, pe ki wọn waa ba awọn tanna wodi iṣẹlẹ ọhun, lọgan si ni iwadii bẹrẹ. Iwadii ọhun lo tu aṣiri pe Alongẹ lo gbowo lọwọ kọsitọma loootọ, o si buwọ lu u pe oun gbowo, iwadii tun fihan pe niṣe lo dari ele ori owo naa tiye rẹ n lọ si miliọnu mọkanlelogun naira (#21 million) sinu akaunti iyawo rẹ, Ọlamide. Lẹyin eyi lo tun dọgbọn tọju awọn owo to gba lọwọ awọn kọsitọma mi-in sinu akaunti iya-iyawo rẹ, Eunice Moradekẹ. Miliọnu mọkanlelogun lowo olowo ti wọn lawọn mẹtẹẹta fi ṣara rindin, wọn lọkunrin naa ti kọle ringindin siluu Ado-Ekiti lara owo ọhun.


Iwadii ọhun lo tu aṣiri pe Alongẹ lo gbowo lọwọ kọsitọma loootọ, o si buwọ lu u pe oun gbowo, iwadii tun fihan pe niṣe lo dari ele ori owo naa tiye rẹ n lọ si miliọnu mọkanlelogun naira (#21 million) sinu akaunti iyawo rẹ, Ọlamide. Lẹyin eyi lo tun dọgbọn tọju awọn owo to gba lọwọ awọn kọsitọma mi-in sinu akaunti iya-iyawo rẹ, Eunice Moradekẹ. Miliọnu mọkanlelogun lowo olowo ti wọn lawọn mẹtẹẹta fi ṣara rindin, wọn lọkunrin naa ti kọle ringindin siluu Ado-Ekiti lara owo ọhun. Agbẹjọro fun ijọba, Ọgbẹni Abdulrasheed Lanre Suleiman, atawọn lọọya mi-in ti wọn ṣoju fun EFCC fidi ẹ mulẹ pe loootọ niṣẹlẹ naa waye, ati pe ko ṣeeṣi, niṣe lawọn afurasi mẹtẹẹta naa diidi lu awọn kọsitọma banki ọhun ni jibiti. Wọn pe ẹlẹrii meji lati ta ko awọn afurasi ọdaran naa, wọn si ko ọpọ ẹsibiiti da silẹ pẹlu. Lara ẹsun mejila ti wọn fi kan awọn afurasi naa ni pe wọn lu jibiti, wọn jale, wọn feru gba ohun ti ki i ṣe tiwọn, wọn si tun gbimọ-pọ lati huwa buruku.


Agbẹjọro fun ijọba, Ọgbẹni Abdulrasheed Lanre Suleiman, atawọn lọọya mi-in ti wọn ṣoju fun EFCC fidi ẹ mulẹ pe loootọ niṣẹlẹ naa waye, ati pe ko ṣeeṣi, niṣe lawọn afurasi mẹtẹẹta naa diidi lu awọn kọsitọma banki ọhun ni jibiti. Wọn pe ẹlẹrii meji lati ta ko awọn afurasi ọdaran naa, wọn si ko ọpọ ẹsibiiti da silẹ pẹlu. Lara ẹsun mejila ti wọn fi kan awọn afurasi naa ni pe wọn lu jibiti, wọn jale, wọn feru gba ohun ti ki i ṣe tiwọn, wọn si tun gbimọ-pọ lati huwa buruku. Wọn lawọn ẹsun wọnyi ta ko isọri okoodinnirinwo ati mẹwaa (390) apa kẹsan-an iwe ofin iwa ọdaran tọdun 2012 ti ipinlẹ Ekiti n lo. Nigba to n gbe idajọ rẹ kalẹ, Onidaajọ Adekanye Ogunmoye sọ pe olupẹjọ ti fi ẹri to pọ to han, ko si ruju rara pe loootọ lawọn olujẹjọ naa huwa buruku ọhun. O lawọn mẹtẹẹta nile-ẹjọ yii da lẹbi awọn ẹsun mejila ti wọn fi kan wọn.


Wọn lawọn ẹsun wọnyi ta ko isọri okoodinnirinwo ati mẹwaa (390) apa kẹsan-an iwe ofin iwa ọdaran tọdun 2012 ti ipinlẹ Ekiti n lo. Nigba to n gbe idajọ rẹ kalẹ, Onidaajọ Adekanye Ogunmoye sọ pe olupẹjọ ti fi ẹri to pọ to han, ko si ruju rara pe loootọ lawọn olujẹjọ naa huwa buruku ọhun. O lawọn mẹtẹẹta nile-ẹjọ yii da lẹbi awọn ẹsun mejila ti wọn fi kan wọn. Adajọ Ogunmoye paṣẹ pe ki ọkọọkan wọn lọọ faṣọ penpe roko ọba lẹwọn fun ọdun marun-un marun-un lori ẹsun kọọkan, eyi ti aropọ rẹ jẹ ọgọta ọdun ẹni kọọkan wọn, bo tilẹ jẹ pe, bo ṣe wi, wọn maa ṣẹwọn ọdun marun-un marun-un naa papọ ni, ki wọn si bẹrẹ si i ka a fun wọn latọdun 2018 ti wọn ti wa lakolo awọn agbofinro, o si tun paṣẹ pe ki wọn ta ile ti Alongẹ kọ, atawọn dukia mi-in to jọju, ki wọn fi di gbese jibiti to lu. O ni eyi maa jẹ arikọgbọn fawọn mi-in ti wọn ba fẹẹ daṣa palapala bii eyi.


Adajọ Ogunmoye paṣẹ pe ki ọkọọkan wọn lọọ faṣọ penpe roko ọba lẹwọn fun ọdun marun-un marun-un lori ẹsun kọọkan, eyi ti aropọ rẹ jẹ ọgọta ọdun ẹni kọọkan wọn, bo tilẹ jẹ pe, bo ṣe wi, wọn maa ṣẹwọn ọdun marun-un marun-un naa papọ ni, ki wọn si bẹrẹ si i ka a fun wọn latọdun 2018 ti wọn ti wa lakolo awọn agbofinro, o si tun paṣẹ pe ki wọn ta ile ti Alongẹ kọ, atawọn dukia mi-in to jọju, ki wọn fi di gbese jibiti to lu. O ni eyi maa jẹ arikọgbọn fawọn mi-in ti wọn ba fẹẹ daṣa palapala bii eyi.


Ile-ẹjọ ju ọkọ, iyawo ati iyaayawo sẹwọn ọgọta ọdun l’Ekiti


Ẹ ko awọn tẹ ẹ mu nile Sunday Igboho jade o, Ile-ẹjọ paṣẹ fawọn DSS

Ile-ẹjọ giga ilu Abuja kan ti paṣẹ loni-in ọjọ Ẹti, Furaide, yii pe ki ileeṣẹ amunifọba DSS ko gbogbo awọn ti wọn mu nile Oloye Sunday Adeyẹmo ti gbogbo eeyan n pe ni Sunday Igboho sita lọjọ kọkandinlọgbọn oṣu yii, ki wọn si mura lati sọ idi ti wọn ṣe ko wọn sinu ahamọ lati ọjọ kin-in-ni oṣu keje yii. Adajọ Obiora Egwuatu lo paṣẹ bẹẹ nigba to n gbọ ẹjọ ti awọn eeyan ti wọn ti mọle yii pe awọn DSS ati olori wọn pata, Yusuf Bici. Agbẹjọro wọn, Pẹlumi Ọlajẹngbesi, lo pe ẹjọ naa lorukọ awọn mejila ti awọn DSS ko lọjọ ti wọn ṣigun nile rẹ, ti wọn si da ibọn bolẹ nibi ti wọn ti pa awọn meji, ti wọn si ko awọn to ku lọ. Nibẹrẹ oṣu yii leleyii ti ṣẹlẹ, lati igba naa si ni awọn DSS ti ko wọn ti mọle, ti wọn ko si jẹ kẹnikẹni ri wọn. Nigba ti Adajọ Egwuatu wa n da ẹjo tirẹ, o ni ki awọn DSS ko awọn eeyan naa jade sita gbangba, ki wọn si waa sọ idi loju gbogbo aye ohun ti wọn ṣe, ati idi ti wọn fi ko wọn pamọ ẹ titi bẹẹ. O ni awọn DSS yii gbọdọ waa ṣalaye ki lo fa a ti wọn o fi fẹ ki ile-ẹjọ fun awọn eeyan naa ni beeli, gbogo ohun to ba wa nibẹ ni ki wọn waa sọ.